
 讛谞讛 讛讜讗 讝讜专讛. 讜讜谞讬''专 讘诇注''讝 讚讻转讬讘 讜讬讛讬 讘砖讻讘讜 讜讙讜' 讗诪专讛 诇讛 讚注讬 砖讗讞专 砖讬讙诪讜专 诇讝专讜转 诇讗 讬讘讗 诇讘讬转讜 诇砖讻讜讘 砖讙谞讗讬 讛讜讗 诇转诇诪讬讚讬 讞讻诪讬诐 诇爪讗转 讘诇讬诇讛 讜讬砖讻讘 讘讙讜专谉: 讜讬砖讻诐 讘讘拽专. 讜诇讗 拽讜讚诐 讛讬讜诐 讜讗注''讙 讚诇讗讜 讬讞讬讚 讛讜讛 讜讻''砖 讬讞讬讚讬: 诇讱 谞讗 专讗讛. 讘注转 砖讗讚诐 讬讻讜诇 诇专讗讜转: 讗讬讟诇讬讝. 砖讜拽 砖诪讜讻专讬谉 讘讜 讘砖专: 讗讬诪讗讜诐. 砖诐 诪拽讜诐: 砖诪砖 讛讘讗讛 讘注讘讜专讜 砖拽注讛 讘注讘讜专讜. 拽讜讚诐 讝诪谞讛 讜诪驻专砖 讜讗讝讬诇 诇诪讛 砖拽注讛: 讻转讬讘 讜讬诇讱 讞专谞讛. 讚诪砖诪注 讚诪讟讗 诇讞专谉 讜讛讚专 讻转讬讘 讜讬驻讙注 讘诪拽讜诐 讚讛讬讬谞讜 讘讬转 讗诇 讚讗讻转讬 诇讗 诪讟讗 诇讞专谉: 砖讛转驻诇诇讜 讘讜 讗讘讜转讬. 讛讗讬 讘讬转 讗诇 诇讗 讛住诪讜讱 诇注讬 讛讜讗 讗诇讗 讬专讜砖诇讬诐 讜注诇 砖诐 讬讛讬讛 讘讬转 讗诇讛讬诐 拽专讗讜 讘讬转 讗诇 讜讛讜讗 讛专 讛诪讜专讬讛 砖讛转驻诇诇 讘讜 讗讘专讛诐 讜讛讜讗 砖讚讛 砖讛转驻诇诇 讘讜 讬爪讞拽 讚讻转讬讘 (讘专讗砖讬转 讻讚) 诇砖讜讞 讘砖讚讛 讚讛讻讬 讗诪专讬谞谉 讘驻住讞讬诐 (讚祝 驻讞.) 讗诇 讛专 讛' 讜讗诇 讘讬转 讗诇讛讬 讬注拽讘 诪讗讬 砖谞讗 讬注拽讘 讗诇讗 诇讗 讻讗讘专讛诐 砖拽专讗讜 讛专 讚讻转讬讘 讘讛专 讛' 讜诇讗 讻讬爪讞拽 砖拽专讗讜 砖讚讛 讚讻转讬讘 诇砖讜讞 讘砖讚讛 讗诇讗 讻讬注拽讘 砖拽专讗讜 讘讬转: 拽驻爪讛. 诇砖讜谉 (讚讘专讬诐 讟讜) 诇讗 转拽驻讜抓 讗转 讬讚讱 谞转拽爪专讛 讜谞转拽诪爪讛 诇讜: 讜讬驻讙注 讘诪拽讜诐. 讻讗讚诐 讛驻讜讙注 讘讞讘讬专讜 砖讘讗 讻谞讙讚讜 讜讚专砖讬谞谉 诇讬讛 谞诪讬 诇砖讜谉 转驻诇讛 讻讚讻转讬讘 (专讜转 讗) 讗诇 转驻讙注讬 讘讬: 诪讬讚 讘讗 讛砖诪砖. 讻讚讻转讬讘 讜讬诇谉 砖诐 讻讬 讘讗 讛砖诪砖 诇诪讛 诇讬讛 诇诪讬讻转讘 讻讬 讘讗 讛砖诪砖 讗诇讗 诇诇诪讚谞讜 砖砖拽注讛 拽讜讚诐 讝诪谞讛: 诪讗讘谞讬. 诪砖诪注 讟讜讘讗 讜讻转讬讘 讜讬拽讞 讗转 讛讗讘谉: 谞讘诇注讜 讘讗讞讚. 谞注砖讜 讗讘谉 讗讞转: 注讜诇讬诐. 诪砖诪注 讻讬 讛讚讚讬 讜诇讗 讝讛 讗讞专 讝讛 讜讻谉 讬讜专讚讬诐: 讜讻讬 驻讙注讜 讘讛讚讚讬 讛讜讜 诇讛讜 讗专讘注讛. 爪专讬讱 专讜讞讘 讛住讜诇诐 诇讛讞讝讬拽 讗专讘注转谉: 讙讜讬转讜 讻转专砖讬砖. 讚讬讞讝拽讗诇 转专砖讬砖 讬诐 砖砖诪讜 转专砖讬砖 讻讚诪转专讙诪讬谞谉 (讬讞讝拽讗诇 讗) 转专砖讬砖 讻专讜诐 讬诪讗 诪专讗讛 讛讬诐 讜讻转讬讘 ' (讬讜谞讛 讗) 讗谞讬讛 讘讗讛 转专砖讬砖: 讘讚讬讜拽谞讜 砖诇 诪注诇讛. 驻专爪讜祝 讗讚诐 砖讘讗专讘注 讞讬讜转 讘讚诪讜转 讬注拽讘: 讘注讜 诇住讻讜谞讬讛. 诪讞诪转 拽谞讗讛: 谞爪讘 注诇讬讜. 诇砖诪专讜: 砖诪谞讬祝 注诇 讘谞讜. 讘诪谞讬驻讛 诇讛爪讬诇讜 诪谉 讛砖专讘: 诪讗讬 专讘讜转讬讛. 讗专讘注 讗诪讜转 诪砖讻讘讜 讛讘讟讬讞讜 诇转转 诇讘谞讬讜: 砖转讛讗 谞讜讞讛 诇讬讻讘砖 诇讘谞讬讜. 讻讚' 讗诪讜转: 拽讜讘讬讜住讟讜住. 讙讜谞讘 谞驻砖讜转: 砖诇砖讛 讻转讜转. 讞讚砖讬诐 诪讬讜诐 讗诇 讬讜诐: 讗讞专 砖转讬 转讬讘讜转. 砖诪注 讬砖专讗诇 讛' 讜讙讜': 讜诪诇讗讻讬诐 讗讬谉 诪讝讻讬专讬诐 讗转 讛砖诐. 讘砖讬专转诐 注讚 诇讗讞专 砖诇砖 转讬讘讜转 拽讚讜砖 拽讚讜砖 拽讚讜砖 讛': 讻讜讻讘讬 讘拽专. 讬砖专讗诇 讛诪砖讜诇讬诐 诇讻讜讻讘讬诐: 拽转谞讬 诪讬讛转 讗讞专 砖诇砖 转讬讘讜转 讜讗转 讗诪专转 拽讚讜砖 讛': 讜讛讗讬讻讗 讘专讜讱. 讚讛讜讝讻专 讗讞专 讘' 转讬讘讜转 讻讚讻转讬讘 讘专讜讱 讻讘讜讚 讛' 讜诪砖谞讬 讘专讜讱 讛讗讜驻谞讬诐 讛讜讗 讚讗诪专讬 诇讬讛 砖讛诐 诪讻住讗 讛讻讘讜讚 注爪诪讜 讜讻讬 讗诪专讬谞谉 讗谞谉 讘诪诇讗讻讬诐: 

 诪讛讻讗 讜讬砖讻诐 讗讘专讛诐 讘讘拽专. 讘专讜讘 住驻专讬诐 讻转讬讘 讜讬讞讘讜砖 讗转 讞诪讜专讜 讜拽砖讬讗 讚讛讬讬谞讜 拽专讗 讚注拽讚讛 讜砖诐 诇讗 讛讬讛 讬讞讬讚讬 讚讛讬讜 砖谞讬 谞注专讬讜 注诪讜 讜讬爪讞拽 讘谞讜 讜注讜讚 讚讗驻讬诇讜 讛讬讛 讬讞讬讚 讗讬谉 诇讞讜砖 诪谉 讛诪讝讬拽讬谉 讚砖诇讜讞讬 诪爪讜讛 讗讬谞谉 谞讬讝讜拽讬谉 讜注讜讚 讚诪拽专讗 讚注拽讚讛 讬诇讬祝 讘专讬砖 驻住讞讬诐 (讚祝 讚.) 讙讘讬 讘讚讬拽转 讞诪抓 讚诇讗 讗诪专讬谞谉 讝专讬讝讬谉 诪拽讚讬诪讬谉 诇诪爪讜讛 讟驻讬 诪爪驻专讗 诪讚诇讗 讛砖讻讬诐 讗讘专讛诐 讟驻讬 诪爪驻专讗 讜讛讬讻讬 诪讜讻讞 讛转诐 讚讬诇诪讗 砖讗谞讬 讛转诐 讚讛讜讬 诪砖讜诐 砖诇讗 讬爪讗 讬讞讬讚讬 讘诇讬诇讛 讜诇讻讱 诇讗 讛拽讚讬诐 诇讻讱 谞专讗讛 讚讛讻讗 讙专住讬谞谉 讜讬砖讻诐 讗讘专讛诐 讘讘拽专 讗诇 讛诪拽讜诐 讜讙讜' (讘专讗砖讬转 讬讟) 讜诇讗 讙专住讬谞谉 讜讬讞讘讜砖 讗转 讞诪讜专讜 讜诪讬讬转讬 拽专讗 诪住讚讜诐 砖讛诇讱 诇讛转驻诇诇 注诇 讛驻讬讻转 住讚讜诐 砖讛讬转讛 讘讘拽专 讜讛讬讛 诇讜 诇讛拽讚讬诐 诇讛转驻诇诇 讘诇讬诇讛 讗诇讗 砖诇讗 专爪讛 诇爪讗转 讬讞讬讚讬 讘诇讬诇讛 讜讛诇讱 讬讞讬讚讬 诇讛转驻诇诇 注诇讬讛诐 讜诇讗 专爪讛 砖讬讛讗 砖讜诐 讗讚诐 注诪讜 讘砖注转 转驻诇讛 讗讬 谞诪讬 诇讗 讛讬讛 砖讜诐 讗讚诐 专砖讗讬 诇专讗讜转 讘讛驻讬讻转 住讚讜诐 讜讘驻住讞讬诐 诪讬讬转讬 拽专讗 讚注拽讚讛 砖诇讗 讛讬讛 讬讞讬讚讬 讗诇讗 讚诇讗 讛讬讛 爪专讬讱 诇讛拽讚讬诐 讟驻讬 诪爪驻专讗: 讻转讬讘 讜讬拽讞 讗转 讛讗讘谉. 诇驻讬 驻砖讜讟讜 . 讬砖 诇驻专砖 砖诇拽讞 讗讘谉 讗讞转 诪讗讘谞讬 讛诪拽讜诐: 注讜诇讬谉 讜诪住转讻诇讬谉 讘讚讬讜拽谞讜 砖诇 诪注诇讛 讜讬讜专讚讬诐. 诪砖诪注 砖讗讜转诐 砖注讜诇讬诐 讛诐 砖讬讜专讚讬诐 讜诇注讬诇 诪砖诪注 砖讗讞专讬诐 讛讬讜 讚拽讗诪专 注讜诇讬谉 转专讬 讜讬讜专讚讬谉 转专讬 讻讬 驻讙注讬 讘讛讚讬 讛讚讚讬 讛讜讜 讗专讘注讛: 拽讜讘讬讜住讟讜住. 驻讬专砖 讘拽讜谞讟专住 讙讜谞讘 谞驻砖讜转 讜拽砖讛 诇驻讬专讜砖讜 讚讗诪专 讘讘讻讜专讜转 (讚祝 讛.) 讚讗诪专 拽讜谞讟专讬拽讜住 讛讙诪讜谉 诇专' 讬讜讞谞谉 讘谉 讝讻讗讬 诪砖讛 专讘讻诐 讙谞讘 讛讬讛 讗讜 拽讜讘讬讜住讟讜住 讛讬讛 讗讜 砖讗讬谞讜 讘拽讬 讘讞砖讘讜谞讜转 讛讬讛 谞转谉 诪讞爪讛 讜谞讟诇 诪讞爪讛 讜诪讞爪讛 砖诇诐 诇讗 讛讞讝讬专 讜诪讛 砖讬讬讱 砖诐 讙讜谞讘 谞驻砖讜转 讜讬砖 诪驻专砖讬诐 讚拽讗讬 讗砖讗诇讛 专讗砖讜谞讛 讚拽讗诪专 讘驻专讟谉 砖诇 诇讜讬诐 讗转讛 诪讜爪讗 讻''讘 讗诇祝 讜讙' 诪讗讜转 讜讘讻诇诇谉 讗讬 讗转讛 诪讜爪讗 讗诇讗 讻''讘 讗诇祝 讗讜转谉 讙' 诪讗讜转 诇讛讬讻谉 讛诇讻讜 讜注诇 讝讛 讗诪专 诇讬讛 拽讜讘讬讜住讟讜住 讻诇讜诪专 讙讜谞讘 诇讜讬诐 讜诪讛 砖诇讗 讗诪专 诇讬讛 讘砖讗诇讛 专讗砖讜谞讛 诪砖讜诐 讚讛诪转讬谉 注讚 砖住讬讬诐 讻诇 砖讗诇讜转讬讜 讗讘诇 注讜讚 拽砖讛 讚讗诪专 讘驻专拽 讛诪讜讻专 驻讬专讜转 (讘''讘 讚祝 爪讘:) 讜讘驻专拽 拽诪讗 讚拽讚讜砖讬谉 (讚祝 讬讗.) 住诪驻讜谉 讘注讘讚讬诐 诇讬讻讗 谞诪爪讗 讙谞讘 讗讜 拽讜讘讬讜住讟讜住 讛讙讬注讜 驻讬专讜砖 讚专讜讘讗 讛讻讬 讗讬转谞讛讜 讜讛砖转讗 讜讻讬 专讜讘 注讘讚讬诐 讛诐 讙讜谞讘讬 谞驻砖讜转 诇讻讱 谞专讗讛 讻诪讜 砖驻讬专砖 专''讞 拽讜讘讬讜住讟讜住 诪砖讞拽 讘拽讜讘讬讗 讜讛讗 讚拽讗诪专 讛讻讗 讬注拽讘 诇诪诇讗讱 讜讻讬 拽讜讘讬讜住讟讜住 讗转讛 砖讗转讛 诪转讬专讗 诪谉 讛砖讞专 诇驻讬 砖讚专讱 诪砖讞拽 讘拽讜讘讬讗 讞讬讬讘 诇讻诪讛 讘谞讬 讗讚诐 讜诪讟诪讬谉 注爪诪讜 诪驻谞讬 谞讜砖讛讜: 诪住讬讬注 诇讬讛 诇专讘 讞谞谞讗诇. 驻讬专讜砖 讘诪讛 砖讗讜诪专 砖讛诪诇讗讻讬诐 讗讜诪专讬诐 砖讬专讛 讗讬 谞诪讬 讛讗 讚拽讗诪专 砖诇讗 讛讙讬注 讝诪谞讬 诪讬讜诐 砖谞讘专讗转讬 诇讜诪专 砖讬专讛 注讚 注讻砖讬讜 讛讻讬 谞诪讬 拽讗诪专 专讘 讞谞谞讗诇 砖讗讬谞诐 专砖讗讬谉 诇讛专讘讜转 讘砖讬专讛 讚拽讗诪专 讗讞讚 讗讜诪专 拽讚讜砖 讜转讜 诇讗 讜讻谉 诪住转诪讗 诇讗 讛讬讜 讗讜诪专讬诐 砖讬专讛 讗诇讗 驻注诐 讗讞转: 

专讘讬谞讜 讙专砖讜诐

讛谞讛 讛讜讗 讝讜专讛 讗转 讙讜专谉 讛砖注讜专讬诐. 讻诇讜诪专 讘诇讬诇讛 转诪爪讗讜 讗讜转讜 讘讘讬转讜 砖讗讬谉 讚专讻谉 砖诇 讘谞讬 讗讚诐 诇讬诇讱 讘诇讬诇讛:



诇讱 谞讗 专讗讛 讗转 砖诇讜诐 讗讞讬讱. 讘砖注讛 砖讬讻讜诇 诇专讗讜转 [讚讛讬讬谞讜] 讘讬讜诐:



讘讗讬讟诇讬讝 砖诇 讗讬诪讗讜诐. 讘砖讜拽 砖诇 讗讜转讜 诪拽讜诐:



专讘讗 讗诪专 诪讛讻讗. 讻诇讜诪专 讚讞讝讬谞谉 讻砖讘讗 讛砖诪砖 诇谉 讘诪拽讜诐 [讛讛讜讗] 讜诇讗 讛诇讱 讗谞讛 讜讗谞讛:



讜讙讜讬转讜 讻转专砖讬砖. 讻诇讜诪专 讻讬诐 注诇 砖诐 讘讗讛 讗谞讬讛 讘讗讛 转专砖讬砖:



注讜诇讬谉 讜诪住转讻诇讬谉 讚讬讜拽谞讜 砖诇 诪注诇讛. 讻诇讜诪专 讚诪讜转 讬注拽讘 讞拽讜拽 讘讻住讗 讛讻讘讜讚:



讘注讜 诇住讻讜谞讬讛. 讻诇讜诪专 讚诪讜转 讚讬讜拽谞讜 讛讞拽讜拽 讘讻住讗 讛讻讘讜讚 讻讘讬讻讜诇 讬讛讗 诇诪讟讛 [讜诇讻谉] 讘注讜 诇住讻讜谞讬讛:



砖诪谞讬祝 讘诪谞讬驻讛 注诇 讙讜驻讜. 讻诇讜诪专 砖诪讞诪诪讬谉 讗讜转讜 讘讗砖诐 讜诪爪谞谞讜 讘诪谞讬驻讛:



诪住讬讬注 诇讬讛 诇专讘 讞谞谞讗诇 讻讜'. 讻诇讜诪专 讚讞讝讬谞谉 讛讻讗 砖诇砖 讻转讜转 砖诇 诪诇讗讻讬 讛砖专转 谞讘专讗讬谉 讘讻诇 讬讜诐 砖讗讜诪专讬诐 砖讬专讛 诇讛拽讘"讛 诇驻讬讻讱 讛诪诇讗讻讬诐 讛谞讘专讗讬诐 诪砖砖转 讬诪讬 讘专讗砖讬转 讗讬谞谉 诪住驻拽讬谉 (诇讬转谉 砖讬专) [诇讜诪专 砖讬专讛] 讻诇 讬诪讬讛谉 讗诇讗 驻注诐 讗讞转 讘注讜诇诐:



讘专谉 讬讞讚 讻讜讻讘讬 讘讜拽专 讜讬专讬注 讻诇 讘谞讬 讗诇讛讬诐. 讻砖诪专谞谞讬谉 砖诪砖讜诇讬诐 讻讻讜讻讘讬 讘拽专:





诪讛专砖"讗 - 讞讬讚讜砖讬 讗讙讚讜转

注"讘 诇讱  谞讗 专讗讛 讗转 砖诇讜诐 讻讜'. 讚诇讗 讬驻讜诇 讘讜 砖讜诐 诇砖讜谉 专讗讛 讗诇讗 诇砖讜谉 砖讗诇 讻诪讜 讜讬砖讗诇讜 讗讬砖 诇专注讛讜 诇砖诇讜诐 讜讻诪讜讛讜 专讘讬诐 讜注"讻 讗诪专讜 讚专讗讛 诇讗 拽讗讬 注诇 讛砖诇讜诐 讗诇讗 注诇 诇讱 砖讛诇讬讻讛 转讛讬讛 讘专讗讬讛 讜拽"诇: 


讜讬讝专讞  诇讜 讛砖诪砖 讻讜' 诪讛讻讗 诪砖诪注 讚讝专讞讛 讘注讘讜专讜 诪砖讜诐 诪讝讬拽讬谉 砖诇讗 讬讛讬讛 讬讞讬讚讬 讘诇讬诇讛 讜专砖"讬 讘讞讜诪砖 砖驻讬专砖 诇讜 诇爪专讻讜 诇专驻讗讜转 爪诇注转讜 讻讜' 注"砖 讛讜讗 注"驻 讘"专 讜拽"诇: 


诪拽讜诐  砖讛转驻诇诇讜 讗讘讜转讬 讻讜'. 讻驻专砖"讬 注"砖 讘讬转 讗诇讛讬诐 拽专讜讬 讘讬转 讗诇 讜讛讜讗 讛专 讛诪讜专讬讛 讜讻谉 驻专砖"讬 讘讞讜诪砖 讜砖讬注讜专 讚讘专讬讜 讘驻讬专讜砖 讛讞讜诪砖 讻讱 讛诐 讻讬 诪诪讛 砖讗诪专讜 讛讻讗 爪讚讬拽 讘讗 诇讘讬转 诪诇讜谞讬 讻讜' 讜注讜讚 讗诪专讜 讘驻住讞讬诐 讬注拽讘 拽专讗 诇讬专讜砖诇讬诐 讘讬转 讗诇 讬拽砖讛 诇讱 注诇 讘' 讛诪讗诪专讬诐 讗诇讜 诪讛讬讻谉 诇诪讚讜 诇讜诪专 讻谉 砖讘诪拽讜诐 讘讬转 讛诪拽讚砖 讛讬讛 诇谉 讻诪讜讝讻专 讘讘' 诪讗诪专讬诐 讛讗诇讛 讚讛讗 驻砖讬讟讗 讚诇讜讝 讗讬谞讛 讬专讜砖诇讬诐 讻讚诪讜讻讬讞讬谉 讛诪拽专讗讜转 讜讻讬讜谉 讚讘诇讜讝 讛讬讛 诇谉 讻讚讻转讬讘 讜讗讜诇诐 诇讜讝 砖诐 讛注讬专 讜讙讜' 讛讬讗讱 讗诪专讜 砖讘诪拽讜诐 讘讬转 讛诪拽讚砖 讛讬讛 诇谉 讜讛砖讬讘 讗谞讬 讗讜诪专 讻讜' 砖注"讬 讛拽驻讬爪讛 砖诇 讛专 讛诪讜专讬讛 诇诇讜讝 谞拽专讗 诇讜讝 讘讬转 讗诇 注"砖 讘讬转 讗诇讛讬诐 讚讛讬讬谞讜 讘讛诪"拽 讜诇讗讜 讛讬讬谞讜 讘讬转 讗诇 讛住诪讜讱 诇注讬 讗诇讗 讬专讜砖诇讬诐 谞拽专讗 讘讬转 讗诇 注"讬 讛拽驻讬爪讛 诇诇讜讝 砖讛讬讛 住讜祝 讙讘讜诇 讗专抓 讬砖专讗诇 讗讘诇 讘讬转 讗诇 讛住诪讜讱 诇注讬 讗讬谞讜 住讜祝 讙讘讜诇 讗"讬 诪爪讚 诪讝专讞 讻讚讻转讬讘 讘讬转 讗诇 诪讬诐 讜讛注讬 诪拽讚诐 讜讙讜' 讜诪讝讛 转驻讜诇 讟注谞转 讛专诪讘"谉 讘讝讛 讜讚讘专讬 讛专讗"诐 讘讝讛 讗讬谞诐 诪讘讜专专讬诐 讜讘驻' 讞诇拽 驻专砖"讬 讘注"讗 讜注讬讬谉 注诇讬讜 讘讞讝拽讜谞讬 讜讗讬谉 讻讗谉 诪拽讜诐 诇讛讗专讬讱: 


讻讚  爪诇讬 讘注讬 讻讜'. 转专转讬 讚专讬砖 诪讬谞讬讛 诪诇砖讜谉 转驻诇讛 讜诪诇砖讜谉 驻讙讬注讛 讻驻专砖"讬 讜讻转讘 讛专讗"诐 诇诪讗讬 讚讚专砖讬谞谉 讜讬驻讙注 诪诇砖讜谉 转驻诇讛 讬讛讬讛 驻讬' 讘诪拽讜诐 砖诪讜 砖诇 讛拽讘"讛 讻讜' 注"砖 讜讗讬谉 爪讜专讱 讚讻讬讜谉 讚转专转讬 诪砖诪注 讻诪"砖 讛专讗"诐 讙讜驻讬讛 诪转驻专砖 砖驻讬专 讘诪拽讜诐 讻驻砖讟讬讛 注诇 诪拽讜诐 讘讬转 讛诪拽讚砖 讜拽"诇: 


诪讬讚  讘讗 讛砖诪砖 讜讻讜'. 注讬' 驻专砖"讬 讛讻讗 讜讘讞讜诪砖: 


注诇讬  讬谞讬讞 爪讚讬拽 专讗砖讜 讻讜'. 讘讘"专 诪驻讜专砖 砖注砖讗谉 讻诪讬谉 诪专讝讘 讻讜' 专驻专砖"讬 讘讞讜诪砖 讜讛讜讗 砖讛谞讬讞 诪诇诪讟讛 讗讘谉 讗讞讚 诇讛谞讬讞 专讗砖讜 注诇讬讜 讜住讘讬讘 讗讜转讜讜 讛讗讘谉 讛谞讬讞 讛专讘讛 讗讘谞讬诐 讘讙讜讘讛 诪讙' 爪讚讚讬诐 注讚 砖谞注砖讜 讙' 讚驻谞讜转 讻诪讬谉 诪专讝讘 砖讬砖 讚祝 讗' 诪诇诪讟讛 讜讙' 讚驻谞讜转 诪爪讚讚讬谉 讛转讞讬诇讜 讻诇 讗讘谞讬诐 诪专讬讘讜转 注诐 讗讜转讜 讗讘谉 砖讛谞讬讞 诪诇诪讟讛 讻诇 讗' 讗讜诪专转 注诇讬 讬谞讬讞 爪讚讬拽 讗转 专讗砖讜 注讚 讜讻诇谉 谞讘诇注讬诐 讘讗讘谉 讗' 专"诇 砖讻讜诇谉 谞讘诇注讜 讘讗讜转讛 讗讘谉 讗讞转 砖诇诪讟讛 讻讚讬 砖讬谞讬讞 专讗砖讜 注诇 讻诇谉 讜讚讘专讬 讛专讗"诐 讘讝讛 讗讬谞诐 诪讘讜专专讬诐 讜讗讬谉 诇讛讗专讬讱: 


讜讙讜讬转讜  讻转专砖讬砖 讻讜'. 讜驻专砖"讬 讬诐 砖砖诪讜 转专砖讬砖 讻讜' 讜讻谉 驻专砖"讬 讘住' 讚谞讬讗诇 讬诐 砖砖诪讜 转专砖讬砖 讜讛讜讗 讬诐 砖诇 讗驻专讬拽讗 注讻"诇 讚讗讬诇讜 讬诐 砖诇 讻诇 注讜诇诐 讛讜讗 砖诇讬砖 讛注讜诇诐 讜专讜讞讘讜 讬讜转专 诪讘' 讗诇驻讬诐 驻专住讬 讗讘诇 专讘讬谞讜 住注讚讬讛 驻讬专砖 讘住驻专 讚谞讬讗诇 讜讙讜讬转讜 讻转专砖讬砖 讘' 讗诇驻讬诐 讘注讜诪拽 讛讬诐 转专砖讬砖 注讻"诇 讜诇驻讬 讝讛 讗讬讻讗 诇诪讬诪专 讚注讜诪拽讜 砖诇 讬诐 砖诇 讻诇 注讜诇诐 讛讜讗 讘' 讗诇驻讬诐 驻专住讬 讜拽"诇. 


诪讬讚  讜讛谞讛 讛' 谞爪讘 注诇讬讜 讻讜'. 驻专砖"讬 诇砖讜诪专讜 讜讬讛讬讛 注诇讬讜 拽讗讬 注诇 讬注拽讘 讜诇讗 注诇 讛住讜诇诐 讜讻谉 注讜诇讬诐 讜讬讜专讚讬诐 讘讜 拽讗讬 注诇 讬注拽讘 讜讛讻讬 讗讬转讗 讘讛讚讬讗 讘讘"专 注"砖 讜讗讬讻讗 诇诪"讚 讛转诐 讚讗住讜诇诐 拽讗讬 注讜诇讬诐 讜讬讜专讚讬诐 讘讜 讜讘讛讻讬 谞讬讞讗 诪讛 砖讛拽砖讜 讛转讜住' 讚讛讻讗 诪砖诪注 砖讗讜转谉 砖注讜诇讬谉 讛诐 砖讬讜专讚讬诐 讜诇注讬诇 讻讜' 讚讜讚讗讬 讻谉 讛讜讗 讚驻诇讬讙讬 讻讚讗讬转讗 讘讘"专 讘讛讚讬讗 讜诇注讬诇 讚注讜诇讬谉 转专讬谉 讜讬讜专讚讬谉 转专讬谉 讻诪"讚 砖诐 注讜诇讬诐 讜讬讜专讚讬诐 注诇 讛住讜诇诐 拽讗讬 讜讛谉 诪诇讗讻讬 诇讜讬讛 注讜诇讬谉 诪诇讗讻讬 讞"诇 讜讬讜专讚讬诐 诪诇讗讻讬 讗"讬 讜讻讬 驻讙注讬 讻讜' 讗讘诇 讛讻讗 讻诪"讚 讛谉 讛注讜诇讬诐 讛谉 讛讬讜专讚讬诐 讜注诇 讬注拽讘 拽讗讬 讚讘注讜 诇住讻讜谞讬讛 注讚 砖讘讗 讛拽讘"讛 讜谞爪讘 注诇讬讜 诇砖讜诪专讜. 讜注谞讬谉 砖讛讬讜 注讜诇讬诐 转专讬 讜讬讜专讚讬诐 转专讬 讜讛诐 诪诇讗讻讬 诇讜讬讛 讻诪讜 砖诪爪讬谞讜 讘讻"诪 讘诪诇讗讻讬 诇讜讬讛 讻诪"砖 驻专拽 讻诇 讻转讘讬 讘' 诪诇讗讻讬 砖专转 讛诪诇讜讬谉 诇讜 讻讜' 讗讜 注"砖 砖讗讬谉 讗讚诐 讞砖讜讘 讬讜爪讗 讘诇讗 砖谞讬诐 讻诪"砖 讘讗讘专讛诐 讜讘' 谞注专讬讜 注诪讜 讜讚讜"拽: 


讻讗讚诐  砖诪谞讬祝 注诇 讘谞讜 讻讜'. 注讬讬谉 驻专砖"讬 讜讬讜转专 谞专讗讛 诇驻专砖 诇讛爪讬诇讜 诪谉 讛讝讘讜讘讬诐 讜讻谉 讛讜讗 讘讛讚讬讗 讘讘"专 诪砖诇 诇讘谉 诪诇讻讬诐 砖讛讬讛 讬砖谉 注"讙 注专讬住讛 讜讛讬讜 讝讘讜讘讬诐 砖讜讻谞讬诐 注诇讬讜 讻讜' 注"砖: 


诪诇诪讚  砖拽驻诇讛 讻讜'. 讜讻转讘 讛专讗"诐 讜诇讗 讛住驻讬拽 诇讜 讛讛讘讟讞讛 诇讘讚讛 讻讜' 诪驻谞讬 砖讬砖 讛驻专砖 讘讬谉 讛讻讞 讜讛驻讜注诇 [讜诇讻谉 讬专讗] 注讻"诇 讗讘诇 拽砖讛 讚讗讻转讬 诪谞诇谉 讚讛拽驻讬诇讛 讛讬讛 讻讚讬 砖转讛讗 谞讜讞讛 诇讬讻讘砖 讚讛讗 诇讗 拽砖讬讗 诇谉 讗诇讗 诪讗讬 专讘讜转讬' 讜讗讬诪讗 专讘讜转讬讛 讟讜讘讗 砖谞转谉 诇讜 讻诇 讗"讬 讜拽驻诇讛 转讞转讬讜 诪驻谞讬 砖转讛讬讛 讛讘讟讞转讜 谞转讜谞讛 讘驻讜注诇 讜注"讻 讛谞专讗讛 讚讜讚讗讬 讛住驻讬拽 诇讬注拽讘 讛讘讟讞讛 诇讘讚讛 注诇 讛谞转讬谞讛 讜讗"讻 诪讛 砖拽驻诇讛 转讞转讬讜 诇讗 讛讬讛 讗诇讗 讛讘讟讞讛 讗讞专转 砖诇讗 讗诪专 讘驻讬专讜砖 讚讛讬讬谞讜 讻讚讬 砖转讛讗 谞讜讞讛 诇讬讻讘砖 讻讜' 讜讚讜"拽. 


讜讬讗诪专  砖诇讞谞讬 讻讬 注诇讛 讛砖讞专 讗"诇 讻讜'. 讗讬谉 讝讛 讘讻讞 诪讗诪专 讛诪诇讗讱 砖诇讞谞讬 讻讬 注诇讛 讛砖讞专 讚讗讬讻讗 诇诪讬诪专 讘讛讬驻讱 砖讗诪专 砖诇讞谞讬 讻讬 注诇讛 讛砖讞专 砖讛讬讛 诪转讬讬专讗 诪谉 讛砖转专 诪驻谞讬 砖讛讬讛 讙谞讘 讻讜' 讻诪"砖 诇讜 讬注拽讘 讗讘诇 诪转讜讱 注谞讬谞讜 谞诇诪讚 讚讘专 讝讛 (砖讗诪专) 砖讗"诇 砖诇讞谞讬 讻讬 注诇讛 讛砖讞专 砖讗"诇 讬注拽讘 讙谞讘 讗转讛 讻讜' 诇驻讬 讚注转 讬注拽讘 砖谞讚诪讛 诇讜 讻注讜讘讚 讻讜讻讘讬诐 讻讚诇注讬诇 讜注"讝 讛砖讬讘 诇讜 讛诪诇讗讱 砖讛讙讬注 讝诪谞讜 诇讜诪专 砖讬专讛 讜诪砖砖诪注 讬注拽讘 诪诪谞讜 砖讛讜讗 诪诇讗讱 讛砖诐 讗"诇 诇讗 讗砖诇讞讱 讻"讗 讘专讻转谞讬 讜拽"诇: 


诪住讬讬注  诇讬讛 诇专讘 讞谞谞讗诇. 注讬讬谉 讘转讜住' 讜讛讜讗 讚讞讜拽 讚讝讛 讗讬谉 爪专讬讱 专讗讬讛 讚讻讘专 讛注讬讚 讬砖注讬讛 注"讝 砖讛诪诇讗讻讬诐 讗讜诪专讬诐 砖讬专讛 讜拽专讗 讝讛 讗诇 讝讛 讜讙讜'. 讜讘讬讞讝拽讗诇 讗讜诪专 讘专讜讱 讻讘讜讚 讜讙讜' 讜拽"诇: 


诇讗  讛讙讬注 讝诪谞讬 诇讜诪专 砖讬专讛 讻讜'. 诇讻讗讜专讛 砖讛讜爪讬讗讜 讝讛 讛讚专砖 讜转砖讜讘转 讛诪诇讗讱 砖讛讜讗 讘讻讞 讛诪讗诪专 讚讻讬 注诇讛 讛砖讞专 讜驻讬专砖讜 砖讛讜讗 讟注诐 注诇 砖讗诪专 砖诇讞谞讬 讚诪砖讜诐 讚注诇讛 讛砖讞专 讜讛讙讬注 讝诪谞讬 诇讜诪专 砖讬专讛 注诇 讻谉 砖诇讞谞讬 讗讘诇 拽砖讛 砖讙诐 讘讻讞 讛诪讗诪专 讚讻讬 注诇讛 讛砖讞专 讛驻讱 讝讛 讚诪砖讜诐 讚注诇讛 讛砖讞专 讜诪转讬讬专讗 讗谞讬 诪砖讜诐 砖讛讬讛 讙谞讘 讗讜 拽讜讘讬讜住讟讜住 讜注"讻 谞专讗讛 诇驻专砖 讚诪住讬驻讗 讚讛讗讬 拽专讗 拽讗 诪驻拽讗 诇讛讜 讛讗讬 讚专砖讛 讚讻转讬讘 讜讬讗诪专 诇讗 讗砖诇讞讱 讻讬 讗诐 讘专讻转谞讬 讚诪砖诪注 砖诇讗 讬讚注 讬注拽讘 砖讛讜讗 诪诇讗讱 注讚 讛砖转讗 讗讞专 砖讗诪专 诇讜 讛诪诇讗讱 砖诇讞谞讬 讻讬 注诇讛 讛砖讞专 讜注"讻 讗诪专讜 讻讬 讗讞专 砖讗诪专 诇讜 讛诪诇讗讱 砖诇讞谞讬 讻讬 注诇讛 讛砖讞专 讜砖讛讜爪专讱 诇诇讻转 诪诪谞讜 讘诇讬 注讬讻讜讘 诪驻谞讬 砖注诇讛 讛砖讞专 讗"诇 讬注拽讘 讙谞讘 讗转讛 讻讜' 砖诪转讬讬专讗 讗转讛 诪驻谞讬 讛砖讞专 讻讬 诇驻讬 讚注转 讬注拽讘 讗讬砖 讛讬讛 讜诇讗 诪诇讗讱 讻讚讗诪专讬' 诇注讬诇 讻讻讜转讬 谞讚诪讛 诇讜 讻讜' 讜讻转"讞 谞讚诪讛 诇讜 讻讜' 讜注"讝 讛砖讬讘 诇讜 讛诪诇讗讱 讻讬 诪诇讗讱 讛讜讗 讜砖讛讜爪专讱 诇诇讻转 诪诪谞讜 讘诇讬 注讬讻讜讘 诪驻谞讬 砖讛讙讬注 讝诪谉 砖讬专讛 讘砖讞专 讜讗讞专 砖砖诪注 讬注拽讘 诪诪谞讜 讻讬 讛讜讗 诪诇讗讱 讛砖诐 讗"诇 讬注拽讘 诇讗 讗砖诇讞讱 讻讬 讗诐 讘专讻转谞讬. 讜诪"砖 讙' 讻转讜转 讻讜'. 驻专砖"讬 讙' 讻转讜转 讞讚砖讬诐 诪讬讜诐 讗诇 讬讜诐 注讻"诇 讛讻讬 诪砖诪注 诇讬讛 诇讬砖谞讗 讚讙' 讻转讜转 砖诇 诪诇讗讻讬 讛砖专转 讻讜' 讜讛讜爪专讱 诇驻专砖 讻谉 诪砖讜诐 讚讛讬讬谞讜 讚诪住讬讬注 诇讬讛 诇专讘 讞谞谞讗诇 讻讜' 讚讛讗 讚拽讗诪专 诪讬讜诐 砖谞讘专讗转讬 诇讗 讛讙讬注 讝诪谞讬 诇讜诪专 砖讬专讛 注讚 注讻砖讬讜 诪砖诪注 谞诪讬 讚诪讬讜诐 砖谞讘专讗 讛诪诇讗讱 讗讬谞讜 讗讜诪专 砖讬专讛 讗诇讗 驻注诐 讗讞转 讜讛讻讬 讗诪专讜 讘讘"专 讗"专 讞诇讘讜 讗专砖讘"谞 诇注讜诇诐 讗讬谉 讻转 砖诇 诪注诇讛 诪拽诇住转 讜砖讜谞讛 讗诇讗 讘讻诇 讬讜诐 讘讜专讗 讛拽讘"讛 讻转 砖诇 诪诇讗讻讬诐 讜讛谉 讗讜诪专讬谉 砖讬专讛 讞讚砖讛 诇驻谞讬讜 讜讛讜诇讻讬谉 讻讜' 注讻"诇 讜诪讬讛讜 讛讗讬 拽专讗 讚讻讬 注诇讛 讛砖讞专 诪讜拽讬 讘讘"专 讘诪诇讗讻讬诐 讻转讬讘 讜讬讗诪专 砖诇讞谞讬 讻讬 注诇讛 讛砖讞专 讻讜' 讗"诇 讝讛 诪讬讻讗诇 讜讙讘专讬讗诇 砖讛谉 砖专讬诐 砖诇 诪注诇讛 讚讻讜诇谉 诪转讞诇驻讬谉 讜讗讬谞讜谉 诇讗 诪转讞诇驻讬谉 注"讻 讜讛转讜住' 讻转讘讜 讚诪住讬讬注 诇讬讛 诇专讘 讞谞谞讗诇 讻讜' 驻讬专讜砖 讘诪讛 砖讗诪专 砖讛诪诇讗讻讬诐 讗讜诪专讬诐 砖讬专讛 注讻"诇 讜讛讜讗 讚讞讜拽 讚讚讘专 讝讛 讗讬谉 爪专讬讱 住讬讜注 讚讻讘专 讛注讬讚 注"讝 讬砖注讬讛 讛谞讘讬讗 讚讛诪诇讗讻讬诐 讗讜诪专讬诐 砖讬专讛 讜拽专讗 讝讛 讗诇 讝讛 讙讜' 讜讬讞讝拽讗诇 砖砖诪注 砖讛讬讜 讗讜诪专讬诐 讘专讜讱 讻讘讜讚 讛' 讙讜' 注讜讚 讻转讘讜 讗"谞 讛讗 讚拽讗诪专 砖诇讗 讛讙讬注 讝诪谞讬 诪讬讜诐 砖谞讘专讗转讬 诇讜诪专 砖讬专讛 注讚 注讻砖讬讜 讛"谞 拽讗诪专 专讘 讞谞谞讗诇 砖讗讬谞谉 专砖讗讬谉 诇讛专讘讜转 讘砖讬专讛 讚拽讗诪专 讗' 讗讜诪专转 拽讚讜砖 讜转讜 诇讗 讜讻谉 诪住转诪讗 诇讗 讛讬讜 讗讜诪专讬诐 砖讬专讛 讗诇讗 驻注诐 讗' 注讻"诇 讙诐 讝讛 讛讜讗 讚讞讜拽 讜讻讬 诪砖讜诐 砖讗讬谉 讗讜诪专讬诐 讘讻诇 讬讜诐 讗诇讗 拽讚讜砖 讜转讜 诇讗 谞讗诪专 诪"讛 砖讗讬谉 讗讜诪专讬诐 讚讘专 讝讛 讗诇讗 驻注诐 讗讞转 诪讬讜诐 砖谞讘专讗讜 讜诪"砖 讜讗诪专讬 诇讛 驻注诐 讗讞转 讘注讜诇诐 讻讜'. 讗讬谉 诇驻专砖 讚讻诇 讛诪诇讗讻讬诐 诇讗 讗诪专讜 砖讬专讛 讗诇讗 驻注诐 讗讞转 讘注讜诇诐 讚讛讗 诪爪讬谞讜 讘讙' 诪拽讜诪讜转 砖讗诪专讜 砖讬专讛 讘讛讗讬 拽专讗 讚讬注拽讘 讜讬讗诪专 砖诇讞谞讬 讻讬 注诇讛 讛砖讞专 讜讘讬砖注讬讛 讜拽专讗 讝讛 讗诇 讝讛 讙讜' 讜讘讬讞讝拽讗诇 讘专讜讱 讻讘讜讚 讛' 讙讜' 讗诇讗 砖讬砖 诇驻专砖 讚讜讚讗讬 讚讘讻诇 讬讜诐 讗讜诪专讬诐 讛诪诇讗讻讬诐 砖讬专讛 讗诇讗 砖讘讻诇 讬讜诐 诪转讞讚砖讬诐 讛诪诇讗讻讬诐 诇讜诪专 砖讬专讛 注讚 砖讗讬谉 诪诇讗讱 讗' 讗讜诪专 砖讬专讛 讗诇讗 驻注诐 讗讞转 讘注讜诇诐 讜谞专讗讛 注讜讚 讚讻诇 讛谞讬 诇讬砖谞讬 诇讗 驻诇讬讙讬 讗诇讗 砖讗诪专讜 砖讬砖 讻讬转讜转 砖讗讬谉 诪转讞诇驻讬谉 讻诇诇 讜讗讜诪专讜转 砖讬专讛 讘讻诇 讬讜诐 驻注诐 讗' 讜讛谉 诪讬讻讗诇 讜讙讘专讬讗诇 讜讬砖 讻讬转讜转 砖诪转讞诇驻讬谉 驻注诐 讗讞转 讘砖讘转 讜讬砖 砖诪转讞诇驻讬谉 讬讜转专 注讚 驻注诐 讗讞转 讘讞讚砖 讜讻谉 讻讜诇谉 诇驻讬 诪注诇转谉 注讚 砖讗诪专讜 砖讬砖 讻讬转讜转 砖讗讬谉 讗讜诪专讬诐 砖讬专讛 讗诇讗 驻"讗 诪讬讜诐 砖谞讘专讗讜 讜讛讬讬谞讜 讚讗诪专讬 诇讛 驻"讗 讘注讜诇诐 讜讛讜讗 讛注谞讬谉 讘注爪诪讜 砖讻转讘谞讜 讘砖诐 讘"专 讜讻讜谞转 讛讚专讜砖 讻驻讬 诪讛 砖讗诪专讜 讘诪讚专砖讜转 诇诪诇讗讻讬诐 谞讬转谉 拽讚讜砖讛 讗' 砖谞讗诪专 讘讙讝讬专转 注讬专讬谉 驻转讙诪讗 讜讘诪讗诪专 拽讚讬砖讬谉 砖讗诇转讗 讜诇讬砖专讗诇 讘' 拽讚讜砖讜转 砖谞讗诪专 讜讛转拽讚砖转诐 讜讛讬讬转诐 拽讚讜砖讬诐 讙讜' 讛注诇讬讜谞讬诐 砖讗讬谉 讛讬爪讛"专 砖讜诇讟 讘讛谉 讚讬讬谉 拽讚讜砖讛 讗' 讜诇转讞转讜谞讬诐 砖讛讬爪讛"专 砖讜诇讟 讘讛谉 讘' 拽讚讜砖讜转 讜诇讝讛 讗诪专讜 讛爪讚讬拽讬诐 讛诪拽讚讬砖讬诐 注爪诪谉 诪诇诪讟讛 诪讞讬爪转谉 诇驻谞讬诐 诪诪诇讗讻讬 讛砖专转 讜诪诇讗讻讬诐 砖讜讗诇讬谉 讗讜转诐 诪讛 讛讜专讛 讗诇 讻讚讻转讬讘 讻注转 讬讗诪专 诇讬注拽讘 讜诇讬砖专讗诇 诪讛 驻注诇 讗诇 讻诪讜 砖讬住讚 讛驻讬讬讟 讘拽讚讜砖转讗 讚驻专砖转 讝讻讜专 讜砖专驻讬 拽讬讚砖 讛诪注讜诇讬诐 讻转诇诪讬讚 诇专讘 砖讜讗诇讬诐 诪讛 驻注诇 讗诇 讗诇讬诐 讻讜' 讗诇讛 讞讜爪讛 驻讜谞讬诐 讜讗诇讛 诇驻谞讬 讜诇驻谞讬诐 讘爪诇 砖讚讬 讻讜' 讜诇讝讛 诪讘讜讗专 讻讬 讬砖专讗诇 讛诐 诇驻谞讬诐 诪诪讞讬爪转 讛诪诇讗讻讬诐 讜爪讜专转 讬注拽讘 讞拽讜拽讛 转讞转 讻住讗 讛讻讘讜讚 讙诐 砖诐 谞砖诪转谉 砖诇 爪讚讬拽讬诐 讜注"讻 讛诐 讛讜专砖讜 讘讻诇 砖注讛 诇讜诪专 砖讬专讛 诇驻谞讬讜 讬转注诇讛 讜讗讞专讬讛诐 讛诪诇讗讻讬诐 讛讬讜转专 拽专讜讘讬诐 讗诇 讛砖讻讬谞讛 讜讛诐 诪讬讻讗诇 讜讙讘专讬讗诇 砖讗讬谞谉 诪转讞诇驻讬谉 讬砖 诇讛谉 专砖讜转 驻注诐 讗' 讘讻诇 讬讜诐 讜讗讞专讬讛诐 讻转讜转 诪转讞诇驻讜转 讻驻讬 诪注诇转谉 谞讬转谉 诇讛诐 诇讜诪专 砖讬专讛 注讚 讛讻转 砖诪转讞讚砖讬诐 讘讻诇 讬讜诐 讜讗讬谉 讗讜诪专讬诐 砖讬专讛 讗诇讗 驻"讗 讘注讜诇诐 讜讗诪专 讻讬 讬砖专讗诇 诪讝讻讬专讬谉 讗转 讛砖诐 讗讞专 讘' 转讬讘讜转 讻讜' 讛讜讗 讻驻讬专讜砖 讛转专讙讜诐 讘讙' 拽讚讜砖讜转 拽讚讬砖 讘砖诪讬 诪专讜诪讗 讘讬转 砖讻讬谞转讬讛 拽讚讬砖 注诇 讗专注讗 注讜讘讚 讙讘讜专转讬讛 拽讚讬砖 诇注诇诐 注诇诪讬讗 讜讗讝 讜诇注诇诪讬 注诇诪讬讗 讚讛讬讬谞讜 诇注讛"讘 讬转讬讬讞讚 砖诪讜 讛拽讚讜砖 讘注讜诇诐 砖谞讗诪专 讘讬讜诐 讛讛讜讗 讬讛讬讛 讛' 讗讞讚 讜砖诪讜 讗讞讚 讻讬 讘注讛"讝 谞讬转谉 诇讻诇 讗讜诪讛 砖专 讘砖诪讬诐 讙诐 注讜讘讚讬 讻讜讻讘讬诐 讛专讘讛 讘讗专抓 讬讗诪讬谞讜 诇爪讘讗 讛砖诪讬诐 讜注"讻 讛诪诇讗讻讬诐 讗讬谉 诇讛诐 诇讛讝讻讬专 砖诐 讛诪讬讜讞讚 注讚 讗讞专 砖诪讝讻讬专讬谉 讛讙' 拽讚讜砖讜转 讚讛讬讬谞讜 讘拽讚讜砖讛 砖讬讛讬讛 诇注诇诪讬 注诇诪讬讗 砖讬讛讬讛 讗讝 砖诪讜 讛拽讚讜砖 讗讞讚 讜讗诪专 讻讬 讛讻转 讛讗讞讚 讗讜诪专转 拽讚讜砖 砖讛讜讗 拽讚讬砖 讘砖诪讬 诪专讜诪讗 讜讻转 讛讘' 讛讜住讬驻讛 诇讜诪专 拽"拽 注诇 讛拽讚讜砖讛 讚注诇 讗专注讗 讙讜' 讜讻转 讛讙' 讗讜诪专转 讜讛讜住讬驻讛 拽' 拽' 拽' 注诇 讛拽讚讜砖讛 讚注诇诪讬 注诇诪讬讗 讜诪讝讻讬专 讗转 砖诐 讛诪讬讜讞讚 讻讬 讗讝 讬讛讬讛 砖诪讜 讗讞讚 讗讘诇 讬砖专讗诇 讛诪讬讞讚讬诐 拽讚讜砖转讜 注诇 讗专注讗 讙诐 讘注讜讛"讝 讘谞讜住讞 讗转讛 讗讞讚 讜砖诪讱 讗讞讚 讜诪讬 讻注诪讱 讬砖专讗诇 讙讜讬 讗讞讚 讘讗专抓 讛谞讛 讛诐 诇驻谞讬诐 诪诪讞讬爪转 讛诪诇讗讻讬诐 诇讬讬讞讚 砖诪讜 讗讞专讬 拽讚讜砖 讛砖谞讬 砖讛讜讗 讛讜专讗讛 砖讛讜讗 拽讚讬砖 注诇 讗专注讗 讚讛讬讬谞讜 讗讞专 讘' 转讬讘讜转 讜注"讻 讙诐 讘砖诪注 讬砖专讗诇 诪讬讬讞讚讬诐 砖诪讜 讛诪讬讜讞讚 讗讞专 讘' 转讬讘讜转. 讜讗诪专 讚讗讬谉 诪诇讗讻讬 讛砖专转 讗讜诪专讬诐 砖讬专讛 诇诪注诇讛 注讚 砖讬讗诪专讜 讬砖专讗诇 诇诪讟讛. 讛讜讗 讻驻讬 诪讛 砖讗诪专谞讜 诇驻讬 砖讛诐 诇驻谞讬诐 诪诪讞讬爪转 讛诪诇讗讻讬诐 专讗讜讬诐 讛诐 诇讛转讞讬诇 讘砖讬专讛 讜讗讞"讻 讛诪诇讗讻讬诐 讻诪"砖 拽讚诪讜 砖专讬诐 讗讞专 谞讜讙谞讬诐 拽讚诪讜 砖专讬诐 讗诇讜 讬砖专讗诇 讜讗讞"讻 谞讜讙谞讬诐 讛诐 讛诪诇讗讻讬诐 讻诪讜 砖讬住讚 讛驻讬讬讟 讘拽讚讜砖转讗 讚驻专砖转 讛讞讜讚砖 注"砖 讜讻谉 讛诪诇讗讻讬诐 诪讻讘讚讬谉 注爪诪谉 诇驻讬 诪注诇转谉 讜讛讻讬 讗讬转讗 讘讛讙讚讛 讜拽专讗 讝讛 讗诇 讝讛 讜讗诪专 诪诇诪讚 砖讛诪诇讗讻讬诐 诪讻讘讚讬谉 讝讛 讗转 讝讛 讝讛 讗讜诪专 诇讞讘专讜 驻转讞 讗转讛 砖讗转讛 讙讚讜诇 诪诪谞讬 讜讬砖 讗讜诪专讬诐 讻转讜转 讛谉 讗讞转 讗讜诪专转 诇讞讘专转讛 驻转讞讬 讗转 砖讗转 讙讚讜诇讛 诪诪谞讬 讻讜' 讜讘注诇 讛注拽讬讚讛 讘砖注专 住"讙 讛讗专讬讱 讘诪讗诪专 讚讛讻讗 讜诇驻讬 讚专讻讜 谞讗诪专 讻诇 讝讛 诇诪注诇转 讛诪诇讗讻讬诐 注"砖 讜讬诇讬祝 诇讛 诪讚讻转讬讘 讘专谉 讬讞讚 讻讻讘讬 讘拽专 讻讜' 讻驻专砖"讬 讚诇驻讬 驻砖讜讟讜 诇诪讛 讛拽讚讬诐 讛讻讻讘讬诐 砖讛诐 诪注讜诇诐 讛讗诪爪注讬 诇讘谞讬 讗诇讛讬诐 砖讛诐 讛诪诇讗讻讬诐 诪注讜诇诐 讛注诇讬讜谉: 讜诪"砖 讘专讜讱 讗讜驻谞讬诐 讛讜讗 讚讗诪专讬 诇讛. 诪讘讜讗专 讘驻专砖"讬 讜讻驻讬 诪讛 砖讘讬讗专谞讜 讻讬 讛诐 讬讜转专 拽专讜讘讬诐 讗诇 讛砖讻讬谞讛 讻讬 讛讞讬讜转 诪讻住讗 讻讘讜讚 注爪诪谉 讛谉 讜讛讗讜驻谞讬诐 讘转专 讞讬讜转 讙专讬专讬 讻诪"砖 讛转讜住' 讙诐 爪讜专讜转 讛讞讬讜转 诪讚' 驻谞讬诐 讗砖专 讘讗专抓 注"讻 谞讬转谉 诇讛诐 专砖讜转 诇讬讬讞讚 砖诪讜 讗讞专 讘' 转讬讘讜转 砖讛讜讗 讛讜专讗讛 注诇 拽讚讜砖转讜 讗砖专 注诇 讗专注讗 讻诪讜 砖谞讬转谉 专砖讜转 诇讬砖专讗诇 讜讻转讘讜 讛转讜住' 讘专讜讱 讗讜驻谞讬诐 讛讜讗 讚讗诪专讬 诇讬讛 讗讘诇 拽讚讜砖 讗讜诪专讬诐 砖专驻讬诐 讻讚讻转讬讘 砖专驻讬诐 注讜诪讚讬诐 诪诪注诇 诇讜 讙讜' 讜讻转讬讘 讘转专讬讛 讜拽专讗 讝讛 讗诇 讝讛 讙讜' 拽' 拽' 拽' 讛' 讜诪讛 砖讗谞讜 讗讜诪专讬诐 讘转驻诇转 讬讜爪专 讜讛讗讜驻谞讬诐 讜讞讬讜转 讛拽讜讚砖 讻讜' 讚讞讬讜转 谞诪讬 讗讜诪专讬诐 讘专讜讱 讚注讚讬驻讬 诪砖专驻讬诐 讜拽专讗 谞诪讬 诪讜讻讞 讚讞讬讜转 讜讗讜驻谞讬诐 讗讜诪专讬诐 讘专讜讱 讚讘转专 拽专讗 讚讘专讜讱 讻转讬讘 讜拽讜诇 讻谞驻讬 讛讞讬讜转 诪砖讬拽讜转 讙讜' 讜拽讜诇 讛讗讜驻谞讬诐 讙讜' 讜讻转讬讘 讻讬 专讜讞 讛讞讬讛 讘讗讜驻谞讬诐 讜讗"转 讚讬诇驻讬' 讛砖转讗 诇驻讬 讝讛 讚讞讬讜转 讜砖专驻讬诐 讗讬谉 讛讻诇 讗' 讜讘驻' 讗讬谉 讚讜专砖讬谉 讗诪专 驻住讜拽 讗讞讚 讗讜诪专 砖砖 讻谞驻讬诐 诇讗讞讚 讜驻住讜拽 讗讞讚 讗讜诪专 讚' 讻谞驻讬诐 诇讗讞讚 讜诪讗讬 拽讜砖讬讗 讛讗 讛讗讬 拽专讗 讚砖砖 讻谞驻讬诐 讘砖专驻讬诐 讻转讬讘 讜讛讗 讘讞讬讜转 讻转讬讘 讜讬"诇 讚诪住转讘专 讟驻讬 诇讬讛 砖讗讬谉 诪砖讜谞讬诐 讘讻谞驻讬诐 讜讻讛"讙 驻专讬讱 讘驻' 讘讗 诇讜 讻转讬讘 讜注砖讬转 诇讱 讗专讜谉 注抓 讜讻转讬讘 讜注砖讜 讗专讜谉 注爪讬 砖讟讬诐 讗注"驻 砖讛讬讛 讗专讜谉 讗讞专 诪住转诪讗 讻诪讜 砖讛讬讛 讝讛 讻讱 讛讬讛 讝讛 讜讻谉 讘讛诪讜讻专 驻讬专讜转 诇诪"讚 驻谞讬讛诐 讗讬砖 讗诇 讗讞讬讜 讜讛讻转讬讘 讜驻谞讬讛诐 讗诇 讛讘讬转 驻专讬讱 诪讻专讜讘讬诐 砖诇 砖诇诪讛 讗讻专讜讘讬诐 砖诇 诪砖讛 讚诪住转诪讗 诇讗 谞砖转谞讜 讝讛 诪讝讛 注讻"诇. 讙诐 诪讝讛 砖讗谞讜 讗讜诪专讬诐 讘讬讜爪专讜转 驻谞讬 讻诇 讞讬讛 讜讗讜驻谉 讜讻专讜讘 讻讜' 讚讻专讜讘 谞诪讬 讗讜诪专 讘专讜讱 讛讻讬 诪讜讻讞 诪转讜讱 讛诪拽专讗讜转 讚讻专讜讘 讜讞讬讛 讛讻诇 讗' 讜讛讗讜驻谞讬诐 讘转专 讻专讜讘 讙专讬专讬 讚讻转讬讘 讜讬专讗讜 讛讻专讜讘讬诐 讛讬讗 讛讞讬讛 讙讜' 讜讘诇讻转 讛讻专讜讘讬诐 讬诇讻讜 讛讗讜驻谞讬诐 讗爪诇诐 讙讜':





讞讻诪转 砖诇诪讛

讙诪' 砖诪转讬讬专讗 诪谉 讛砖讞专 讗转讛 谞诪讞拽:





诪讛专"诐 砖讬祝

讙诪' 专讘 讗诪专 诪讛讻讗 讜讬讝专讞 诇讜 讛砖诪砖 讗诪专 专"注 讻讜'  .   讛讻诇 诪讛专讗讬讛 注讚 诇讘住讜祝 讜专讘 诪讬讬转讬 诪专"注 诪诪讛 砖讗诪专 诪讬讚 讘讗 讛砖诪砖 讜讚诇诪讗 讬诇讱 讘诇讬诇讛 讗注"讻 诪砖讜诐 讚讗讬谉 讚专讱 转"讞 诇爪讗转 讘诇讬诇讛 讜拽"诇 讜转讚注 砖讗讬谉 讚专讱 讛讙诪专讗 诇讜诪专 讗诪专 专"注 砖讛讜讗 转谞讗 专拽 讘诇砖讜谉 转谞讬讗 [讗诇讗 专讘 诪讬讬转讬 诇讛 诇讻讜诇讛 讜讚讜"拽]:





专砖"砖

专砖"讬 讚"讛 讙讜讬转讜 讻转专砖讬砖. 讻讚诪转专讙诪讬谞谉 转专砖讬砖 讻专讜诐 讬诪讗. 讛诪专砖讬诐 诇讬讞讝拽讗诇 讛砖转讘砖 讜爪专讬讱 诇爪讬讬谉 诇砖诪讜转 讻"讞:



转讚"讛 诪讛讻讗. 砖讛诇讱 诇讛转驻诇诇 注诇 讛驻讬讻转 住讚讜诐 讘讘拽专 讻讜'. 讻爪"诇:





讛讙讛讜转 讬注讘"抓

讙诪' 讜讙诪讬专讬 讚转专砖讬砖. 谞"讘 拽专讬 讘讬壮 转专讬 砖砖 砖谞讬 讗诇驻讬诐 诪砖砖 讚讛讜讬 注诇诪讗. 讛诪诇讗讱 砖诇讬砖讜 砖诇 注讜诇诐. 讜讻谉 诇驻专砖"讬 讚转专砖讬砖 讛讜讗 讬诐 讜讬诐 讛讜讗 砖诇讬砖 讛注讜诇诐 讻讚讗讬转讗:





讘谉 讬讛讜讬讚注

讗指诪址专 专址讘旨执讬 注植拽执讬讘指讗: 砖讈指讗址诇职转旨执讬 讗侄转 专址讘旨指谉 讙旨址诪职诇执讬讗值诇 讜职讗侄转 专址讘旨执讬 讬职讛讜止砖讈只注址 讘旨职讗执讟职诇执讬讝 砖讈侄诇 讗执讬诪指讗讜止住. 谞专讗讛 诇讬 讘住"讚 讟注诐 砖砖讗诇 讝讜 诪讛诐 讗讜转讜 注转 讜讛讜讗 讻讬 讻转讜讘 讘住驻专 讛诇拽讜讟讬诐 讘砖诐 专讘讬谞讜 讛讗专"讬 讝"诇 讛讟注诐 砖讛讜爪专讱 讬注拽讘 讗讘讬谞讜 注"讛 诇讞讝讜专 注诇 驻讻讬诐 拽讟谞讬诐 讻讬 讛爪讚讬拽讬诐 讞讘讬讘 注诇讬讛诐 诪诪讜谞诐 诇讛讬讜转讜 谞砖驻注 诪诇诪注诇讛 讗讬谉 专讗讜讬 诇诪讗讜住 讘讜 讗驻讬诇讜 砖讛讜讗 讚讘专 诪讜注讟 讜讗诐 讬讞讜住 注诇 诪诪讜谞讜 讛讜讗 诪讻讘讚 讗转 讛砖诐 讬转讘专讱 砖讛砖驻讬注 诇讜 讛诪诪讜谉 讛讛讜讗 讜诇讻谉 讗诐 诇讗 讛讬讛 讞讜讝专 讘注讘讜专 驻讻讬诐 拽讟谞讬诐 谞专讗讛 讻讗诇讜 诪讝诇讝诇 讘砖驻注 砖谞砖驻注 诇讜 诪诇诪注诇讛 讜诇讻讱 爪专讬讱 诇讞讝讜专 讗讞专讬讜 注讬讬谉 砖诐.
讜讛谞讛 注讚讬讬谉 转拽砖讬 诇诪讛 讞讝专 讛讜讗 讘注爪诪讜, 讛讬讛 诇讜 诇砖诇讜讞 注讘讚讬讜 诇讛讘讬讗诐? 讗诇讗 诪讜讻专讞 诇讜诪专 讻讬讜谉 讚讞砖讘 讞讝专讛 讝讜 诇讛讘讬讗 讛驻讻讬谉 讛讬讗 诪爪讜讛 砖讘讝讛 讛讜讗 诪讻讘讚 讛砖驻注 砖谞转谉 诇讜 讛拽讚讜砖 讘专讜讱 讛讜讗 诇讻谉 讞讝专 讛讜讗 讘注爪诪讜 讻讬 诪爪讜讛 讘讜 讬讜转专 诪讘砖诇讜讞讜 讜注转讛 专讗讛 专讘讬 注拽讬讘讛 砖专讘谉 讙诪诇讬讗诇 砖讛讜讗 谞砖讬讗 讛诇讱 讘注爪诪讜 诇讗讬讟诇讝 砖诇 讗诪讗讜诐 诇拽谞讜转 讘讛诪讛 诇诪砖转讛 讘谞讜 砖讛讜讗 爪讜专讱 诪爪讜讛 讜讗祝 注诇 讙讘 讚讛讬讛 诇讜 诇砖诇讜讞 诪砖专转讬讜 注砖讛 讻讗砖专 注砖讛 讬注拽讘 讗讘讬谞讜 注"讛 讚讗诪专 诪爪讜讛 讘讜 讬讜转专 诪讘砖诇讜讞讜祝 讜讻讬讜谉 讚专讗讛 砖注砖讜 诪注砖讛 讬注拽讘 讗讘讬谞讜 注"讛 讜住讘专转讜 砖注砖讛 讘讗讜转讜 讛诇讬诇讛 诇讻谉 谞讝讻专 诇砖讗讜诇 诪讛诐 砖讗诇讛 讝讜 讛砖讬讬讻讛 诇讗讜转讛 讛诇讬诇讛 砖讞讝专 讬注拽讘 讗讘讬谞讜 注"讛 注诇 驻讻讬诐 讜谞住转讘讘 诪讝讛 砖转拽注 讻祝 讬专讬讻讜 讚注诇讬讛 拽讗诪专 拽专讗 讜址讬执旨讝职专址讞 诇讜止 讛址砖侄旨讈诪侄砖讈 讜职讛讜旨讗 爪止诇值注址 注址诇 讬职专值讻讜止 (讘专讗砖讬转 诇讘, 诇讘).



讗指诪址专 专址讘旨执讬 讬执爪职讞指拽: 砖讈侄诪侄砖讈 讛址讘旨指讗指讛 讘旨址注植讘讜旨专讜止, 讝指专职讞指讛 讘旨址注植讘讜旨专讜止 (讘专讗砖讬转 诇讘, 诇讘). 讛拽砖讛 讛专讘 驻转讞 注讬谞讬诐 讝"诇 诪讗讬 砖讬讗讟讬讛 讚专讘讬 讬爪讞拽, 讛讜讛 诇讬讛 诇诪讬诪专 讚专讘谉 讙诪诇讬讗诇 讜专讘讬 讬讛讜砖注 讛砖讬讘讜 诇讜 讻讱? 注讬讬谉 砖诐.
讜谞专讗讛 诇讬 讘住"讚 讚专讘谉 讙诪诇讬讗诇 讜专讘讬 讬讛讜砖注 讛砖讬讘讜 诇讜 讘拽讬爪讜专 '砖讈侄诪侄砖讈 砖讈侄讘旨指讗指讛 讘旨址注植讘讜旨专讜止 讝指专职讞指讛 诇讜止 讘旨址注植讘讜旨专讜止' 讜专讘讬 讬爪讞拽 讝讻专 讚讘专讬讛诐 讛谞讝讻专 讘讛专讞讘转 讘讬讗讜专 诇驻专砖 讻讜谞转诐 讗讬诪转讬 讘讗讛 讜讛讬讻谉 讛讬讛 讝讛 讜诇讻谉 转诇诪讜讚讗 讛讝讻讬专 转砖讜讘转 专讘谉 讙诪诇讬讗诇 讜专讘讬 讬讛讜砖注 注诇 砖诐 专讘讬 讬爪讞拽 讜讻讜谞转讜 诇讜诪专 讚专讘讬 讬爪讞拽 讗讜诪专 讻讱 讛砖讬讘讜 专讘谉 讙诪诇讬讗诇 讜专讘讬 讬讛讜砖注 讜讻讱 讛讬讗 讻讜谞转诐 讜讗诐 讛讬讛 讝讜讻专 转诇诪讜讚讗 转砖讜讘转 专讘谉 讙诪诇讬讗诇 讜专讘讬 讬讛讜砖注 讻讗砖专 讛砖讬讘讜 讘拽讬爪讜专 讜讗讞专 讻讱 讛讬讛 诪讘讬讗 讚讘专讬 专讘讬 讬爪讞拽 诇驻专砖 讻讜谞转诐 讛讬讛 诪爪讟专讱 诪住讚专 讛砖"住 诇讛讗专讬讱 砖讛讬讛 爪专讬讱 诇砖讗诇 ' 砖讈侄诪侄砖讈 讛址讘旨指讗指讛 讘旨址注植讘讜旨专讜止 诪址讗讬?' 讜讬砖讬讘 讻旨指讱职 讗指诪址专 专址讘旨执讬 讬执爪职讞指拽 讚旨执讻职转执讬讘 讜址讬旨值爪值讗 讬址注植拽止讘 讜讻讜' 讜诇讻谉 讻讚讬 砖诇讗 诇讛讗专讬讱 注砖讛 讛转砖讜讘讛 诪转讞诇转讛 注诇 砖诐 专讘讬 讬爪讞拽 砖讝讻专 转砖讜讘转 专讘谉 讙诪诇讬讗诇 讜专讘讬 讬讛讜砖注 讘讛专讞讘转 讘讬讗讜专.



讗侄驻职砖讈指专 注指讘址专职转旨执讬 注址诇 诪指拽讜止诐 砖讈侄讛执转职驻旨址诇旨职诇讜旨 讘旨讜止 讗植讘讜止转址讬, 讜址讗植谞执讬 诇止讗 讛执转职驻旨址诇旨址诇职转旨执讬 讘旨讜止? (讘专讗砖讬转 讻讞, 讬). 讻转讘 讛专讘 驻转讞 注讬谞讬诐 讝"诇 讘砖诐 讗讞讚 拽讚讜砖 讚拽讬讬诪讗 诇谉 注诇 诇砖讜谉 '讗侄驻职砖讈指专' 诪讛 诪住转驻拽 讘讻讱, 讜讛诇讗 讜讚讗讬 讻讬 诪讟讗 诇讞专谉 注讘专 注诇 诪拽讜诐 讗讘讜转讬讜 讜诇讗 讛转驻诇诇? 讜转专抓 讚讘拽驻讬爪讛 讝讜 砖讘讗 诇讞专谉 讗驻砖专 讗讞转 诪砖转讬诐 讜讛讬讬谞讜 砖讘讗 诪诇讗讱 讜谞砖讗讜 讜讛讘讬讗讜 诇讞专谉 诪讛诇讱 砖诪讜谞讛志注砖专讛 讬讜诐 讘砖注讛 讗讞转 讗讜 讞专谉 谞注拽专 诪诪拽讜诪讜 讜讘讗 讗爪诇讜 注讬讬谉 砖诐.
讜讗讞专 讛诪讞讬诇讛 专讘讛 讝讛 讚讜讞拽 注爪讜诐 诪讗讚 讗讬讱 住诇拽讗 讚注转讬讛 诇讛住转驻拽 砖诪讗 讞专谉 谞注拽专 讜讘讗 讗爪诇讜, 讚诇诪讛 讬注砖讛 讛拽讚讜砖 讘专讜讱 讛讜讗 谞住 讻驻讜诇 注诇 诪讙谉? 讻讬 讜讚讗讬 讗讬谉 专爪讜谞讜 讬转讘专讱 砖转砖讗专 讞专谉 讘讘讗专 砖讘注 讗诇讗 诪讜讻专讞 砖转讞讝讜专 讞专谉 诇诪拽讜诪讛 讙诐 讻谉 讘谞住, 讜诪讜讻专讞 诇讜诪专 砖讛讜讗 讛诇讱 讘砖注讛 讗讞转 讘讚专讱 谞住.
讜谞专讗讛 诇讬 讘住"讚 讛住驻拽 砖诇讜 讛讬讛 讘讻讱 讻讬 诪驻讜专砖 讘讚讘专讬 专讘讬谞讜 讛讗专"讬 讝"诇 讘砖注专 诪讗诪专讬 专讘讜转讬谞讜 讝"诇 讘诪讗诪专 驻住讬注讜转讬讜 砖诇 讗讘专讛诐 讗讘讬谞讜 砖诇砖讛 诪讬诇讬谉 砖讬砖 诪讬谉 拽驻讬爪讛 砖讛讗讚诐 专讜讻讘 注诇 注谞谉 讜诪讜诇讬讻讜 诇诪拽讜诐 砖讬专爪讛 讜讻讗砖专 讛讬讛 注讜砖讛 砖诇诪讛 讛诪诇讱 注"讛 讻砖讛讬讛 讛讜诇讱 诇讛专讬 讞讜砖讱 讜讝讛 讛讜讗 驻讜专讞 讘讗讜讬专 诇诪注诇讛 诇诪注诇讛 诇讻讱 讻讗砖专 讛讬讛 讛讜诇讱 讛讬讛 诪讞砖讬讱 讗讜专 讛砖诪砖 注诇 讛讗专抓 讜讻谞讝讻专 讘讝讜讛专 讛拽讚讜砖 讜讬砖 诪讬谉 拽驻讬爪讛 砖讛讬讗 讘专讙诇讬讜 砖诇 讗讚诐 砖讛讜诇讱 讘讛诐 注诇 讛讗专抓 讜诪转专讞讘讬诐 驻住讬注讜转讬讜 讜拽驻讬爪讛 讝讜 谞讝讻专讛 讘转讬拽讜谞讬诐 (讚祝 拽讜) 注讜讘讚讗 讛讜讛 讘讞讚 诪讗讬谞讜谉 讘注诇讬 拽讘讬谉 讚讞诪讜 诇讬讛 讚讛讜讛 专讛讬讟 讻诪讜 讻讜讻讘讗 讚砖专讘讬讟讗 注讚 讻讗谉 讚讘专讬讜 注讬讬谉 砖诐.
讜诇讻谉 谞住转驻拽 讬注拽讘 讗讘讬谞讜 注"讛 讗诐 讛拽驻讬爪讛 砖谞注砖讛 诇讜 讘谞住 讛讬讛 诇讜 砖谞砖讗讜 讛注谞谉 诇诪注诇讛 诇诪注诇讛 讗诐 讻谉 诇讗 讚专讻讜 专讙诇讬讜 注诇 诪拽讜诐 讗讘讜转讬讜 讻讬 讛讬讛 谞砖讜讬 讘讗讜讬专 讛注诇讬讜谉 讗讜 砖诪讗 讚专住讜 专讙诇讬讜 注诇 诪拽讜诐 讗讘讜转讬讜 讚讛讜讛 诇讬讛 讻诪讜 拽驻讬爪讛 讛砖谞讬转 砖诇 讘注诇讬 拽讘讬谉 讜讛讜讗 诪讞诪转 砖讛讬讛 讟专讜讚 讘讻讜谞讜转 讜讬讞讜讚讬诐 诇讗 讬讚注 讜诇讗 讛专讙讬砖 讗讬讱 讛讬讛 诇讜.
讗讬 谞诪讬 谞住转驻拽 讗诐 讛拽驻讬爪讛 讛讬转讛 讘注讘专讜 注诇 讛讛专 砖讛转驻诇诇讜 讘讜 讗讘讜转讬讜 讚谞诪爪讗 注讜讘专 注诇 讗讜转讜 诪拽讜诐 讗讜 讛讬转讛 讘讚专讱 讗讞专 讘诪拽讜诐 讗讞专 诪爪讚讚讬 讛讛专 讜诇讗 注讘专 注诇 讛讛专 砖讛转驻诇诇讜 讘讜 讗讘讜转讬讜 诪诪砖.



讗指诪址专 讛址拽旨指讚讜止砖讈 讘旨指专讜旨讱职 讛讜旨讗: 爪址讚旨执讬拽 讝侄讛 讘旨指讗 诇职讘值讬转 诪职诇讜止谞执讬 讜职讬执驻旨指讟值专 讘旨职诇止讗 诇执讬谞指讛? (讘专讗砖讬转 讻讞, 讬). 拽砖讛 诪讛 讛谞讗讛 讛讬讛 诇讗讜转讜 爪讚讬拽 讘讗讜转讛 诇讬谞讛 讜讛诇讗 讬砖谉 注诇 讛讗专抓 讜讛讗讘谉 砖诐 诪专讗砖讜转讬讜 讜讗驻讬诇讜 诪讞爪诇转 诇讗 讛讬讛 诇讜 转讞转讬讜, 讜讻讬 注诇 诇讬谞讛 讝讜 讚专讱 诇讛讝诪讬谉 讗转 讛讗讛讜讘?
讜谞专讗讛 诇讬 讘住"讚 讚讬讚讜注 砖讬注拽讘 讗讘讬谞讜 注"讛 讛转驻诇诇 砖诐 转驻讬诇转 注专讘讬转 讜讛讬讗 转驻诇讛 讛专讗砖讜谞讛 砖转讬拽谞讛 讬注拽讘 讗讘讬谞讜 注"讛 讘住讜讚 转讬拽讜谉 诪讚转 诇讬诇讛 讗讱 讛转驻诇诇 讗讜转讛 诇驻讬 住讘专转 专讘讬 讬讛讜讚讗 讚讛讗 诪讜讻专讞 诇讜诪专 砖讛讬讛 注讚讬讬谉 砖诪砖 注诇 讛讗专抓 讗讞专 砖讛转驻诇诇 讜专爪讛 讛拽讚讜砖 讘专讜讱 讛讜讗 砖讬注砖讛 讙诐 转讬拽讜谉 拽专讬讗转 砖诪注 砖诇 注专讘讬转 讘注讜谞转讛 砖讛讬讗 诇爪讜专讱 转驻诇转 注专讘讬转 讘讗讜转讜 诪拽讜诐 诇讛砖诇讬诐 转讬拽讜谉 诪讚转 诇讬诇讛 讜讙诐 注讜讚 诇讛砖诇讬诐 转讬拽讜谉 诪讚转 诇讬诇讛 讘砖讬谞讛 讻讬 讛砖讬谞讛 讛讬讗 讙诐 讻谉 诇爪讜专讱 转讬拽讜谉 诪讚转 诇讬诇讛 讜诇讝讛 讗诪专 '爪址讚旨执讬拽 讝侄讛 讘旨指讗 诇职讘值讬转 诪职诇讜止谞执讬' 诇转拽谉 砖诐 诪讚转 诇讬诇讛 '讜职讬执驻旨指讟值专 讘旨职诇止讗 砖讈值讬谞指讛' 砖讘讛 诪砖诇讬诐 转讬拽讜谉 诪讚转 诇讬诇讛 讻讬 讻讬讜谉 砖讛转讞讬诇 讘诪拽讜诐 讝讛 讬砖诇讬诐 讙诐 讻谉 讘诪拽讜诐 讝讛.



诪职诇址诪旨值讚 砖讈侄谞旨执转职拽址讘旨职爪讜旨 讻旨指诇 讗讜止转指谉 讗植讘指谞执讬诐 诇职诪指拽讜止诐 讗侄讞指讚 (讘专讗砖讬转 讻讞, 讬讗). 讻转讘 讛讙讗讜谉 讞讬讚"讗 讝"诇 讘诪专讗讬转 讛注讬谉 讚专讙讬诇讬 讘注诇讬 讛诪驻专砖讬诐 讝"诇 讘诪拽讜诐 砖讗讜诪专 讛砖"住 诪职诇址诪旨值讚 讜讻讜' 诇诪爪讜讗 讗讬讝讛 讚讬谉 注讬讬谉 砖诐.
讜谞专讗讛 诇讬 讘住"讚 讚讬讚讜注 讚讗讬谉 诇讛谞讜转 诪诪注砖讛 谞住讬诐 讗讱 讘讚讘专 讝讛 砖诇 诪注砖讛 谞住讬诐 讬砖 注谞讬讬谞讬诐 讞诇讜拽讬诐 讚讛讬讬谞讜 讬砖 谞住 谞注砖讛 讻诪注砖讛 讚专讘讬 讗诇讬注讝专 讗讬砖 讘专转讜转讗 砖谞转诪诇讗 讛讗讜爪专 讻讜诇讜 讞讬讟讬诐 砖讙讜祝 讛讞讟讬诐 谞转讛讜讜 讜谞注砖讜 讘谞住 讜讛谞讛谞讛 诪讛诐 谞讛谞讛 诪讙讜祝 讛谞住 诪诪砖 讜讬砖 砖讘讗讜 讞讬讟讬诐 诪诪拽讜诐 讗讞专 诇诪拽讜诐 讝讛 讘讚专讱 谞住 讜讛谞讛谞讛 诪讛诐 讗讬谞讜 谞讛谞讛 诪讙讜祝 讛谞住 砖讙讜祝 讛讞讬讟讬诐 诇讗 谞注砖讛 讘谞住 讜专拽 讘讗讜 诇讻讗谉 讘讚专讱 谞住 讜讘讝讛 讬砖 诇讛住转驻拽 讗诐 讙诐 讘讻讛讗讬 讙讜谞讗 讗诪专讬谞谉 讗讬谉 谞讛谞讬谉 诪谉 诪注砖讛 谞住讬诐? 讜谞驻砖讟 讚讬谉 讝讛 诪讛讗讬 注讜讘讚讗 讚讬注拽讘 讗讘讬谞讜 注"讛 砖谞讛谞讛 诪讙讜祝 讛讗讘谉 讗砖专 砖诐 诪专讗砖转讬讜 讗讱 讛讗讘谉 讛讝讛 诪转讞诇讛 讛讬讛 砖转讬诐志注砖专讛 讗讘谞讬诐 讜注诇 讬讚讬 谞住 谞转拽讘爪讜 讜谞转讞讘专讜 讝讛 讘讝讛 讜谞注砖讜 讗讘谉 讗讞转 谞诪爪讗 讙讜祝 讛讗讘谞讬诐 诇讗 谞注砖讜 讘谞住 讜专拽 谞转讞讘专讜 讝讛 讘讝讛 讘讚专讱 谞住 讜讻讬讜谉 讚讞讝讬谞谉 砖讬注拽讘 讗讘讬谞讜 注"讛 砖讻讘 注诇讬讛诐 讜诇讗 讞砖 诇讛讗 讚讗讬谉 谞讛谞讬谉 诪诪注砖讛 谞住讬诐 砖诪注 诪讬谞讛 讘讻讛讗讬 讙讜谞讗 诇讬转讬讛 诇讛讗讬 讚讬谞讗 讜砖专讬.
讗讬 谞诪讬 谞专讗讛 诇讬 讘住"讚 讚谞驻拽讗 诪讬谞讛 诇注谞讬谉 讚讬谞讗 讻讬 讬砖 诇讛住转驻拽 讘讝讛 讛讚讬谉 讚拽讬讬诪讗 诇谉 讗讬谉 谞讛谞讬谉 诪诪注砖讛 谞住讬诐 讛讬讬谞讜 讚讜拽讗 讘讚讘专 讗讻讬诇讛 讜砖转讬讛 讗转诪专 讚讙讜祝 讛讚讘专 砖谞注砖讛 讛谞住 讬讜专讚 诇讘讟谞讜 讜谞讛谞讛 诪诪谞讜 讗讘诇 讘专讻讛 砖讬砖 讘讜 讛谞讗讛 讞讬爪讜谞讬转 讻讙讜谉 讻专 诇讬砖讘 注诇讬讜 讜讟诇讬转 诇讛转讻住讜转 讘讜 砖讗讬谉 讛讛谞讗讛 讬讜专讚转 讞讚专讬 讘讟谞讜 诇讬转 诇谉 讘讛 讗讜 讚诇诪讗 诇讗 砖谞讗 讜诪讛讗讬 注讜讘讚讗 讚讬注拽讘 讗讘讬谞讜 注"讛 砖谞注砖讜 讻诇 讛讗讘谞讬诐 讘谞住 诇讗讘谉 讗讞转 讜谞讛谞讛 诪讛诐 讘砖讻讘讜 砖诐 砖诪注 诪讬谞讛 讻诇 讻讛讗讬 讙讜讜谞讗 诇讬转 诇谉 讘讛.



讻旨址诪旨指讛 专指讞职讘旨讜止 砖讈侄诇 住只诇旨指诐? 砖讈职诪讜止谞址转 讗植诇指驻执讬诐 驻旨址专职住指讗讜止转 (讘专讗砖讬转 讻讞, 讬讘). 谞专讗讛 诇讬 讘住"讚 砖讬注讜专 讝讛 讛讬讛 注讜诪讚 讘讛专 讛诪讜专讬讛 讘谞住 注诇 讚专讱 砖讗诪专讜 专讘讜转讬谞讜 讝"诇 (讘讘讗 讘转专讗 爪讟.) 讗专讜谉 讜讻专讜讘讬诐 讗讬谞谉 诪谉 讛诪讚讛 讗诇讗 讘谞住 注讜诪讚讬谉 讜讻讬讜爪讗 讘讝讛 驻专砖转讬 注诇 讙谉 注讚谉 讛转讞转讜谉 讗砖专 讘讗专抓 讛诇讝讜 砖注讜诪讚 讘讗专抓 讘谞住 砖讗讬谞讜 诇讜拽讞 诪诪讚转 讛讗专抓 讻诇讜诐 讜诇讻谉 讗诪专讜 专讘讜转讬谞讜 讝"诇 (转注谞讬转 讬.) 注讜诇诐 讛讝讛 讗讞讚 诪砖砖讬诐 讘讙谉 注讚谉 讜讻谉 讛注谞讬谉 讘住讜诇诐 讝讛.



诪职诇址诪旨值讚 砖讈侄拽执驻旨职诇指讛旨 讛址拽旨指讚讜止砖讈 讘旨指专讜旨讱职 讛讜旨讗 诇职讻指诇 讗侄专侄抓 讬执砖讉职专指讗值诇 讜职讛执谞旨执讬讞指讛旨 转旨址讞址转 讬址注植拽止讘 讗指讘执讬谞讜旨, 砖讈侄转旨职讛值讗 谞讜止讞指讛 诇执讻旨指讘值砖讈 诇职讘指谞指讬讜 (讘专讗砖讬转 讻讞, 讬讙). 谞专讗讛 诇讬 讘住"讚 讻讬 讬讚讜注 砖讛砖诐 讬转讘专讱 讗诪专 诇讗讘专讛诐 讗讘讬谞讜 拽讜旨诐 讛执转职讛址诇值旨讱职 讘指旨讗指专侄抓 诇职讗指专职讻指旨讛旨 讜旨诇职专指讞职讘指旨讛旨 (讘专讗砖讬转 讬讙, 讬讝) 讻讚讬 诇拽谞讜转讛 讘讞讝拽讛 讜讛讜讗 诇讗 讛诇讱 诇讗专讻讛 讜诇专讞讘讛 讜讛讜讗 诇讗 讛诇讱 讘砖转讬讛诐 讗诇讗 讘讗讞转 诪讛诐 讜讗讝 诇诪讗谉 讚讗诪专 讜讗"讜 诇讞诇拽 拽谞讛 讗讜转讛 讜诇诪讗谉 讚讗诪专 讜讗"讜 诇讛讜住讬祝 诇讗 拽谞讛 讜诇讻讱 讛讜爪专讱 诇拽驻诇 讗转 讻诇 讗专抓 讬砖专讗诇 转讞转讬讜 讻讚讬 诇拽谞讜转讛 讘讞讝拽讛.
讜讘讝讛 讬讜讘谉 讘住"讚 讛讻诇诇 砖讻转讘 讛讙讗讜谉 讞讬讚"讗 讝"诇 讚讻诇 诪拽讜诐 砖讗讜诪专讬诐 '诪职诇址诪旨值讚' 讗讬讻讗 谞驻拽讜转讗 诇注谞讬谉 讚讬谉 讜讻谉 讻讗谉 诇诪讚谞讜 讚讬谉 讚讗诪专讬谞谉 讜讗"讜 诇讛讜住讬祝 诪讚讛讜爪专讱 诇拽驻诇 讻诇 讗专抓 讬砖专讗诇 转讞转讬讜 讚讗讬 讜讗"讜 诇讞诇拽 拽谞讛 讗讜转讛 讗讘专讛诐 讗讘讬谞讜 注"讛 诪注讬拽专讗 讘讞讝拽讛 讜诇诪讗讬 讛讜爪专讱 诇拽驻诇讛 转讞转讬讜 砖诇 讬注拽讘 讗讘讬谞讜 注"讛.
讜讚注 讻讬 诪讛 砖讗诪专 砖拽驻诇讛 诇讗专抓 讬砖专讗诇 讜讛谞讬讞讛 转讞转 讬注拽讘 讗讘讬谞讜 注"讛 拽讗讬 注诇 爪诇 讛专讜讞谞讬 讛驻专讜住 注诇讬讛 砖讛讜讗 讚讜讙诪转 谞驻砖 砖诇讛 砖谞讜转谉 诇讛 讻讞 讜讞讬讜转 砖讗讬谉 诇讱 讚讘专 讘谞讘专讗讬诐 砖讗讬谉 注诇讬讜 爪诇 拽讚讜砖 砖谞讜转谉 诇讜 讞讬讜转 讜讛讜讗 讛注讬拽专 讗讘诇 诇注讜诇诐 讙讜祝 讛讗专抓 讗讬谞讜 讝讝 诪诪拽讜诪讜.



讗执诇职诪指诇值讗 诪执拽职专指讗 讻旨指转讜旨讘, 讗执讬志讗侄驻职砖讈指专 诇职讗指诪职专讜止, 讻旨职讗指讚指诐 砖讈侄诪旨值谞执讬祝 注址诇 讘旨职谞讜止  . 驻讬专讜砖 讻讬讜谉 讚讗诪专 谞执爪指旨讘 注指诇指讬讜 (讘专讗砖讬转 讻讞, 讬讙) 诪谉 转讬讘转 '注指诇指讬讜' 诪砖诪注 砖讛讬讛 讗讜专 讛砖讻讬谞讛 砖讜诪专 讗讜转讜 讘拽讬专讜讘 讜讗讬谞讜 专讞讜拽 诪诪谞讜 讻讗讚诐 砖诪谞讬祝 注诇 讘谞讜 砖诪拽专讘 讛讛谞驻讛 讗爪诇 讘谞讜 讜讗讬谞讜 注讜诪讚 诪专讞讜拽 讜诪谞讬祝 讻讬 诇讗 讬讙讬注 诇讜 专讜讞 讛讛谞驻讛 讜讻谉 讻讗谉 讛讬讛 讗讜专 讛砖讻讬谞讛 讛讞讜驻祝 注诇讬讜 诇砖诪专讜 拽专讜讘 讗爪诇讜 讜讬诇讬祝 诇讛 诪转讬讘转 '注指诇指讬讜' 讚诪砖诪注 住诪讜讱 讜讗祝 注诇 讙讘 讚讗驻砖专 诇砖诪专讜 诪专讞讜拽 砖诪专讜 讘拽专讜讘 诪专讜讘 讞讘讬讘讜转讬讛 讜讻诪讜 砖讗讜诪专讬诐 讜诪讗讛讘转讱 砖讗讛讘转 讗讜转讜.



诪址诇职讗指讱职 讗植谞执讬, 讜旨诪执讬旨讜止诐 砖讈侄谞旨执讘职专值讗转执讬 诇止讗 讛执讙旨执讬注址 讝职诪址谞旨执讬 诇讜止诪址专 砖讈执讬专指讛 注址讚 注址讻职砖讈指讬讜 (讘专讗砖讬转 讻讞, 讗). 拽砖讗 讗诐 讛讜讗 砖专 注砖讜 诪讛 砖讬讬讻讬诐 讚讘专讬诐 讗诇讜 讙讘讬讛? 讜讚讜讞拽 诇讜诪专 砖讻讬讝讘 诇讜.
讜谞专讗讛 讚讛讜讗 讻讬讜谉 讘诇讘讜 讘讚讘专讬诐 讗诇讜 注诇 注谞讬谉 讗讞专 讜讗讬谞诐 讻驻砖讟谉 讜专爪讛 诇讛讟注讜转 讗转 讬注拽讘 讗讘讬谞讜 注"讛 砖讬讘讬谞诐 讻驻砖讟谉 讗讱 讻讜谞转讜 讛讜讗 讻讬 注转讛 谞驻诇 讘住讻谞讛 砖谞转讙砖诐 讜讬专讚 诇诪讟讛 讜讙讘专 注诇讬讜 讬注拽讘 讗讘讬谞讜 注"讛 诇讛讝讬拽讜 讜诇讗讘讚讜 讜注诇 讻谉 讘讚讬谉 讛讜讗 讻讗砖专 讬谞爪诇 诪讬讚讜 爪专讬讱 诇注诇讜转 诇讜诪专 砖讬专讛 诇驻谞讬 讛拽讚讜砖 讘专讜讱 讛讜讗 注诇 讛谞住 讛讝讛 讻讚讬谉 讞讜诇讛 讜讗住讜专 砖爪专讬讻讬诐 诇讘专讱 讘专讻转 讛讙讜诪诇 讻砖讬爪讗讜 诪谉 讛爪专讛 讜讗诪专 砖讛讜讗 诪讬讜诐 砖谞讘专讗 诇讗 谞驻诇 讘爪专讛 讻讝讗转 砖爪专讬讱 诇讜诪专 砖讬专讛 讘讛爪诇转讜 注诇 讻谉 注讝讘谞讬 讻讚讬 诇讜诪专 砖讬专讛 注诇 讛爪诇转讬 讜讞砖讘 讘讗诇讛 讛讚讘专讬诐 砖讬讟注讛 讘讛诐 讗转 讬注拽讘 讗讘讬谞讜 注"讛 砖讬讞砖讜讘 砖讛讜讗 诪诇讗讱 拽讚讜砖 讜讛讜讗 诪谉 诪诇讗讻讬诐 讛诪砖讜专专讬诐.



诪职住址讬旨值注址 诇值讬讛旨 诇职专址讘 讞植谞址谞职讗值诇 讗指诪址专 专址讘, 讚旨职讗指诪址专 专址讘 讞植谞址谞职讗值诇, 讗指诪址专 专址讘: 砖讈职诇止砖讈指讛 讻旨执转旨讜止转 砖讈侄诇 诪址诇职讗植讻值讬 讛址砖旨讈指专值转 讗讜止诪职专讜止转 砖讈执讬专指讛 讘旨职讻指诇 讬讜止诐 (讘专讗砖讬转 讻讞, 讗). 注讬讬谉 讘讬讗讜专 讝讛 讘转讜住驻讜转 讜诪讛专砖"讗. 讜谞专讗讛 诇讬 讘住"讚 讛讻讜谞讛 讚讻讗谉 拽讗诪专 '诪执讬旨讜止诐 砖讈侄谞旨执讘职专值讗转执讬 诇止讗 讛执讙旨执讬注址 讝职诪址谞旨执讬 诇讜止诪址专 砖讈执讬专指讛 讗侄诇旨指讗 注址讚 注址讻职砖讈指讬讜' 砖诪注 诪讬谞讛 讚诪诇讗讻讬诐 讛诪砖讜专专讬诐 诇诪注诇讛 讗讬谉 讗讜诪专讬诐 砖讬专讜转讬讛诐 讘拽讘注 讘讻诇 讬讜诐 讜诇讝讛 讗诪专 '诪职住址讬旨值注址 诇值讬讛旨 诇职专址讘 讞植谞址谞职讗值诇 讗指诪址专 专址讘' 讚诪砖诪注 诪讬谞讬讛 讛讻讬 讚讛讗 讗诪专 '砖讈职诇止砖讈指讛 讻旨执转旨讜止转 砖讈侄诇 诪址诇职讗植讻值讬 讛址砖旨讈指专值转 讗讜止诪职专讜止转 砖讈执讬专指讛 讘旨职讻指诇 讬讜止诐' 诪砖诪注 讚讜拽讗 砖诇砖讛 讻讬转讜转 讗诇讜 讗讜诪专讬诐 砖讬专讛 讘讻诇 讬讜诐 讗讘诇 砖讗专 诪诇讗讻讬诐 讛诪砖讜专专讬诐 讗讬谉 讗讜诪专讬诐 砖讬专讛 讘讻诇 讬讜诐 讗诐 讻谉 砖诪注 诪讬谞讛 讚讗讬讻讗 诪诇讗讻讬诐 砖讗讜诪专讬诐 砖讬专讛 讗讱 讗讬谉 诇讛诐 专砖讜转 讘讻诇 讬讜诐 讜诇讗 讚诪讬 诇讬砖专讗诇 砖讻讜诇诐 讞讬讬讘讬谉 诇讛转驻诇诇 讘讻诇 讬讜诐 讗讬谉 谞拽讬.



讗侄诇旨指讗 讗址讞址转 讗讜止诪侄专侄转: '拽指讚讜止砖讈', 讜职讗址讞址转 讗讜止诪侄专侄转: '拽指讚讜止砖讈 拽指讚讜止砖讈' (讘专讗砖讬转 讻讞, 讗). 谞专讗讛 诇讬 诇讗 讘讗 诇砖讘砖 讛诇砖讜谉 讚谞拽讬讟 '专址讘 讞植谞址谞职讗值诇 讗指诪址专 专址讘' 讗诇讗 诇砖讜谉 专讘 讞谞谞讗诇 讗诪专 专讘 讻讚拽讗讬 拽讗讬 讜专拽 讘讗 诇驻专砖 讚讘专讬讜 砖诇 专讘 讞谞谞讗诇 讗诪专 专讘 诇讜诪专 讚专讘 讞谞谞讗诇 诇讗 谞拽讬讟 讘诇砖讜谞讜 讗诇讗 专拽 讛转讜住驻转 砖诪讜住讬驻讛 讛砖谞讬讛 注诇 讛专讗砖讜谞讛 讜讛砖诇讬砖讬转 注诇 讛砖谞讬讛.
讜谞诪爪讗 诇驻讬 讝讛 讙专讬注讬 诪讬砖专讗诇 讘转专转讬 讞讚讗 讚讗讬谉 讝讜讻专讬诐 讛砖诐 讗诇讗 讗讞专 砖诇砖 转讬讘转 讜讛砖谞讬讛 讚讗驻讬诇讜 砖讘讞 讛拽讚讜砖讛 讘注爪诪讛 讗讬谉 专砖讗讬谉 诇砖诇砖讜 诇讗讜诪专讜 诪砖讜诇砖 讘砖诇讬诪讜转 讗诇讗 专拽 讘转专 讚讗转讬讬讛讬讘 专砖讜转讗 诇砖谞讬转 诇讜诪专 拽讚讜砖 讻驻讜诇 砖讗讝 讛诐 讗讜诪专讬诐 拽讚讜砖 诪砖讜诇砖 讜诇讛讻讬 讘转专 讚讗转讬讬讛讬讘 专砖讜转讗 诇砖诇讬砖讬转 诇讛讝讻讬专 讗转 讛砖诐 讗讞专 砖诇砖 转讬讘讜转 讗转讬讛讬讘 专砖讜转讗 诇讛讘讗讬诐 讗讞专讬讛诐 诇讛讝讻讬专 讗转 讛砖诐 讗讞专 砖转讬 转讬讘讜转 砖讗讜诪专讬诐 '讘指旨专讜旨讱职 讻职旨讘讜止讚 讛殖' 诪执诪职旨拽讜止诪讜止' (讬讞讝拽讗诇 讙, 讬讘) 讗讘诇 诇讗 讗转讬讬讛讬讘 专砖讜转讗 砖转讘讗 讻转 讗讞专转 讗讞专讬讛诐 砖诇 讗诇讜 诇讛讝讻讬专 讗转 讛砖诐 讗讞专 转讬讘讛 讗讞转 诪讗讞专 讚讗转讬讬讛讬讘 专砖讜转讗 诇讛讝讻讬专 讗讞专 砖转讬 转讬讘讜转 讜讛讬讬谞讜 讟注诪讗 诪砖讜诐 讚讬砖专讗诇 讘驻住讜拽 讛讬讞讜讚 砖诇讛诐 讗讬谉 诪讝讻讬专讬谉 讗转 讛砖诐 讗讞专 转讬讘讛 讗讞转 讗诇讗 讗讞专 砖转讬 转讬讘讜转 诪讬讛讜 专讗讛 转专讗讛 讙讘讬 讬砖专讗诇 讻砖讘讗讬诐 诇讛讝讻讬专 住讚专 拽讚讜砖讛 砖谞讬转谞讛 诇诪诇讗讻讬诐 讛谞讛 讛诐 讗讞专 砖讗讜诪专讬诐 讛砖诐 讘驻住讜拽  '拽指讚讜止砖讈 拽指讚讜止砖讈 拽指讚讜止砖讈' (讬砖注讬讛 讜, 讙) 讗讞专 砖诇砖 转讬讘讜转 诪讝讻讬专讬诐 讘驻住讜拽 '讘指旨专讜旨讱职 讻职旨讘讜止讚 讛殖' 诪执诪职旨拽讜止诪讜止' 讗讞专 砖转讬 转讬讘讜转 讜讗讞专 砖诪讝讻讬专讬诐 讘驻住讜拽 讝讛 讗转 讛砖诐 讗讞专 砖转讬 转讬讘讜转 诪讝讻讬专讬诐 讗讞专讬讜 讗转 讛砖诐 讘驻住讜拽 '讬执诪职诇止讱职 讛殖' 诇职注讜止诇指诐 讗直诇止讛址讬执讱职 爪执讬旨讜止谉' (转讛诇讬诐 拽诪讜, 讬) 讗讞专 转讬讘讛 讗讞转 讜讘讝讛 转讚注 讜转讘讬谉 讞讘转谉 砖诇 讬砖专讗诇 讗爪诇 讛拽讚讜砖 讘专讜讱 讛讜讗.
讗诪谞诐 讬砖 诇讚拽讚拽 讘诪讗诪专 讝讛 诪讗讞专 砖讻转 讛专讗砖讜谉 讜讻转 讛砖谞讬讛 讗讬谉 诪讝讻讬专讬谉 讗转 讛砖诐 诪讗讬 讗讛谞讬 拽讚讜砖讛 砖注讜砖讬谉 砖讗讜诪专讬诐 '拽指讚讜止砖讈' 讘住转诐 讜讗讬谉 诪驻专砖讬谉 诇诪讬 诪拽讚讬砖讬谉?
讜谞专讗讛 诇讬 讘住"讚 讻讬讜谉 砖讛诪诇讗讻讬诐 讗讬谉 讘讬谞讬讛诐 砖谞讗讛 讜诇讗 拽谞讗讛 讗诇讗 讻讜诇诐 注讜诪讚讬诐 讘讗讛讘讛 讜讗讞讚讜转 诇讻谉 讛讝讻专转 讛砖诐 砖诪讝讻讬专讬谉 讻转 讛砖诇讬砖讬转 讞砖讬讘 讻讗诇讜 讛讝讻讬专讜 讙诐 讻转 讛专讗砖讜谉 讜讻转 讛砖谞讬讛 讗转 讛砖诐 讻讬 谞讞砖讘讬诐 讻诇 砖诇砖讛 讛讻转讜转 讙讜祝 讗讞讚 诪诪砖 讜注诇 讻谉 住讬讚专讜 讗谞砖讬 讻谞住转 讛讙讚讜诇讛 讘拽讚讜砖转 讬讜爪专 诇讜诪专 转讞诇讛 讻只旨诇指旨诐 讗植讛讜旨讘执讬诐 讜讻讜' 讜讻谉 讗诪专讜 讻只旨诇指旨诐 讻职旨讗侄讞指讚 注讜止谞执讬诐 讘旨职讗址讛植讘指讛 讜职讗讜止诪职专执讬诐 讘职旨讬执专职讗指讛 拽指讚讜止砖讈 拽指讚讜止砖讈 拽指讚讜止砖讈, '讻职旨讗侄讞指讚' 讚讬讬拽讗 '讘旨职讗址讛植讘指讛' 讚讬讬拽讗.



讜职讬执砖讉职专指讗值诇 诪址讝职讻旨执讬专执讬谉 讗侄转 讛址砖旨讈值诐 讗址讞址专 砖讈职转旨值讬 转旨值讘讜止转, 砖讈侄谞旨侄讗直诪址专 "砖讈职诪址注 讬执砖讉职专指讗值诇 讛'" 讜旨诪址诇职讗植讻值讬 讛址砖旨讈指专值转 讗值讬谉 诪址讝职讻旨执讬专执讬谉 讗侄转 讛址砖旨讈值诐 讗侄诇旨指讗 诇职讗址讞址专 砖讈指诇止砖讈 转旨值讘讜止转 (讚讘专讬诐 讜, 讚) (讬砖注讬讛 讜, 讙). 谞专讗讛 诇讬 讘住"讚 讟注诐 诇讝讛 注诇 驻讬 诪讛 砖讗诪专 专讘讬谞讜 诪讛专讞"讜 讝"诇 讘砖注专讬 拽讚讜砖讛 讗讞专 诪讞爪讘 讛住驻讬专讜转 讛讜讗 诪讞爪讘 讛谞砖诪讜转 砖诇 讬砖专讗诇 讜讗讞专讬讜 诪讞爪讘 讛诪诇讗讻讬诐 讘住讜讚 讛值谉 讗侄专职讗侄诇指旨诐 爪指注植拽讜旨 讞只爪指讛 (讬砖注讬讛 诇讙, 讝) 讜讘讝讛 驻专砖转讬 讘住"讚 专诪讝 讛讻转讜讘 讗址转侄旨诐 谞执爪指旨讘执讬诐 讛址讬旨讜止诐 讻只旨诇职旨讻侄诐 诇执驻职谞值讬 讛殖' 讗直诇止拽值讬讻侄诐 (讚讘专讬诐 讻讟, 讟) 谞诪爪讗 诪讞爪讘 讛谞砖诪讜转 砖诇 讬砖专讗诇 讙讚讜诇 诪诪讞爪讘 讛诪诇讗讻讬诐 诪讚专讙讛 讗讞转 讜注诇 讻谉 讙诐 讘讝讛 讬转注诇讜 讬砖专讗诇 注诇 讛诪诇讗讻讬诐 诪讚专讙讛 讗讞转 砖讬砖专讗诇 诪讝讻讬专讬诐 讛砖诐 讗讞专 砖转讬 转讬讘讜转 讜讛诪诇讗讻讬诐 讗讞专 砖诇砖 转讬讘讜转.
讜诇讻讗讜专讛 讬砖 诇讛拽砖讜转 诇诪讛 诇讗 讛讘讬讗 砖讘讞 砖诇砖志注砖专讛 诪讬讚讜转 砖诪讝讻讬专谉 讗转 讛砖诐 讘转讞诇讛 砖讛讜讗 讛殖' 讛殖' 讗值诇 专址讞讜旨诐 讜职讞址谞旨讜旨谉 讜讻讜' (砖诪讜转 诇讚, 讜) 讜讻谉 讘注谞讬讬转 讘专讻讜 砖诪讝讻讬专讬谉 讗转 讛砖诐 讗讞专 转讬讘讛 讗讞转 砖讛讜讗 '讘指旨专讜旨讱职 讛殖' 讛址诪职讘止专指讱职 诇职注讜止诇指诐 讜指注侄讚'?
讜谞专讗讛 诇讬 讘住"讚 讗诪讬专转 砖诇砖志注砖专讛 诪讬讚讜转 讜注谞讬讬转 讘专讻讜, 讗讬谞讛 讞讬讜讘 诪谉 讛转讜专讛 讗诇讗 讛讜讗 转拽谞转 讞讻诪讬谞讜 讝"诇 注诇 讻谉 讗讬谉 讛讜讻讞讛 诪讝讛 诇讻讘讜讚谉 砖诇 讬砖专讗诇 讗讘诇 驻住讜拽 砖职讈诪址注 讬执砖职讉专指讗值诇 (讚讘专讬诐 讜, 讚) 讗诪讬专转讜 讞讬讜讘 诪谉 讛转讜专讛 讙诐 讘驻住讜拽 讝讛 讬讛讬讛 讬讞讜讚 讞讜"讘 [讞讻诪讛 讜讘讬谞讛] 注诇讗讬谉 砖讝讛讜 讛讟注诐 讙讜讚诇 讞讜诪专 拽专讬讗转 砖诪注 诪讛转驻诇讛 讜讝讛 讛讟注诐 砖讛讬讛 专砖讘"讬 讚转讜专转讜 讗诪谞讜转讜 驻讜住拽 诪讚讘专讬 转讜专讛 诇讜诪专 驻住讜拽 '砖职讈诪址注 讬执砖职讉专指讗值诇' 讜讗讬谞讜 驻讜住拽 诇转驻诇讛 讜讻谞讝讻专 讘砖注专 讛讻讜谞讜转 诇专讘讬谞讜 讛讗专"讬 讝"诇 讜诇讻谉 讻讬讜谉 砖驻住讜拽 讝讛 讗诪讬专转讜 讞讬讜讘 诪谉 讛转讜专讛 注诇 讻诇 讗讬砖 讬砖专讗诇 讜讙诐 讬砖 讘讜 讛诪砖讻转 诪讜讞讬谉 诇讻谉 谞拽讬讟 驻住讜拽 讝讛 砖讘讜 谞讬讻专转 诪注诇转诐 讜讗讬谉 专讗讬讛 诇诪注诇转诐 诪砖讗专 驻住讜拽讬诐 砖诇 砖讘讞.





讙诇讬讜谉 讛砖"住 - 专讘讬 注拽讬讘讗 讗讬讙专

讙诪' 讻讚 爪诇讬 讘注讬 诇诪讬讛讚专. 注讬' 讘专讻讜转 讻讜 注"讘 转讜住' 讚"讛 讬注拽讘:





讞讬讚讜砖讬 讞转"住

诪讻讗谉 诇转"讞 砖诇讗 讬爪讗 讬讞讬讚讬 讘诇讬诇讛. 注诪"砖 转讜住' 讜讬"诇 讚诇注讜诇诐 诪讬讬转讬 拽专讗 讚注拽讬讚讛 讜讛讻讬 诪讬讬转讬 讚讛谞讛 讻诇 诪爪讜讛 砖谞爪讟讜讬谞讜 讘讬讜诐 诇讗 诪拽讚诪讬谉 讟驻讬 诪爪驻专讗 讜讻谉 诪爪讜讛 砖讘诇讬诇讛 诇讗 诪拽讚诪讬谉 讟驻讬 诪转讞诇转 爪讗转 讛讻讻讘讬诐 讻诪讜 讗讜专 诇讬"讚 讘讜讚拽讬谉 讛讞诪抓. 讗讘诇 诪爪讜讛 讚讻诇 砖注转讗 讝诪谞讬' 讝专讬讝讬诐 诪拽讚讬诪讬谉 讘讻诇 讝诪谉 讜注讬讚谉. 讜讛砖转讗 拽' 讻讬讜谉 砖讛拽讘"讛 诇讗 拽讘注 诇讜 讝诪谉 讜讗诪专 住转诐 拽讞 谞讗 讗转 讘谞讱 诪"讟 诇讗 讗拽讚讬诐 讟驻讬 诪爪驻专讗 讗注"讻 住转诐 讛诇讬讻讛 砖诇 转"讞 讛讬讗 讘讬讜诐 讜谞讛讬 讗讬 讗"诇 讛拽讘"讛 诇讛讚讬讗 拽讞 讘谞讱 讘诇讬诇讛 转讜 砖诇讜讞讬 诪爪讜讛 讗讬谞谉 谞讬讝讬拽讬谉 诪"诪 讻讬讜谉 砖住转诐 讗"诇 讛"诇 讻讗诇讜 讗"诇 讘讬讜诐 砖讛讜讗 讚专讱 讛诇讬讻讛 诇转"讞 讜诪砖讜"讛 诇讗 讗拽讚讬诐 讟驻讬 诪爪驻专讗 讜讗"砖 讜注讬讬谉 讞讬讚讜砖讬谞讜 驻"拽 讚驻住讞讬诐 砖诐:


砖讛诇讱 诇讬拽讞 讘讛诪讛 诇诪砖转讛 讘谞讜 砖诇 专"讙. 讘住' 讘讻讜专 砖讜专 讘诪住' 讻专讬转讜转 砖讚拽讚拽 诇讬诇讱 讘讗讬讟诇讝 砖诇 讗讬诪讗讜诐 诇讚注转 专诪讘"诐 讚讗讬谉 注"讗 谞讗诪谉 讘讗讬住讜专讬谉 讗诇讗 诪讬讜讞住讬 讬砖专讗诇. 讜讛讻讗 诇讬拽讞 讘讛诪讛 诇诪砖转讛 讛专讬 爪专讬讱 诇讛讜讚讬注讜 讗诪讛 诪讻专转讬 诇砖讞讜讟 讻讚诇注讬诇 讘诪砖谞讛 住"驻 讗讜"讘 注"讻 讛诇讻讜 诇讬拽讞 诇讗讬诪讗讜诐 砖讛诐 诪讬讜讞住讬诐 讻讚讗讬转讗 讘注讬专讜讻讬谉 讘诪转谞讬转讬谉 讬讜"讚 注"讗 注"砖 砖讛诐 谞讗诪谞讬诐 讗讬 诪讻专 讗诪讛 讗讜 讘转讛 讗诇讜 讚讘专讬讜 讝"诇 讜讚驻讞"讞. 讜讛谞讛 讛拽砖讜 注诇 讛专诪讘"诐 诪讜住驻专讛 诇讛 讚讻诇 讗砖讛 诪讛讬诪谞讬转 诇讘注诇讛 讗驻讬' 讗讬谞讛 诪讬讜讞住转 讗驻讬' 诪诪讝专 砖谞砖讗 诪诪讝专转 讗砖转讜 谞讗诪谞转 诇讜. 讜诇讝讛 讬"诇 讚砖讗谞讬 讛转诐 讻诪"砖 专诪讘"谉 讘讞讬' 专讬砖 讙讬讟讬谉 讛讜讗讬诇 讜谞讗诪谞转 注诇 注爪诪讛 谞讗诪谞转 讙诐 注诇 讘注诇讛 讗讚专讘讗 讬砖 诪讻讗谉 专讗讬' 拽爪转 诇专诪讘"诐 诪讚讻转讬讘 讜住驻专讛 诇讛 讜讚专砖讬谞谉 诇讛 诇注爪诪讛 讜拽' 诇诪讛 诇讬 诇讛 讗注"讻 讛讻讬 拽讗诪专 拽专讗 诇讛 诇注爪诪讛 谞讗诪谞转 诪砖讜"讛 谞讗诪谞转 诇讘注诇讛 讜诇讗 讝讜诇转 讝讛 讜讗"砖. 讜讛谞讛 专砖"讬 讘讞讜诪砖 驻讬' 讜讬讝专讞 诇讜 讛砖诪砖 注"讚 讛驻砖讜讟 讻讗讚诐 讛讗讜诪专 诇讞讘专讜 讻砖讛讙讬注谞讜 诇诪拽讜诐 驻诇讜谞讬 讛讗讬专 诇谞讜 讛讬讜诐 讜讻"讻 专诪讘"谉 讙讘讬 诇讱 诇讱 讜砖诇讞 诇讱 讜讻讚讜诪讛 讜讗"讻 讙诐 讜住驻专讛 诇讛 诇讬讻讗 诇诪讬讚专砖 讘讬' 诪讬讚讬 讜讛讬讬谞讜 讻砖专讗讛 专"注 砖诪讚拽讚拽讬诐 诇讬拽讞 讘讛诪讛 诪诪拽讜诐 诪讬讜讞住讬诐 讜注"讻 讬诇驻讬 诇讛 诪讚讻转讬讘 讜住驻专讛 诇讛 诪砖诪注 讚讜拽讗 诇讛 诇注爪诪讛 讗讘诇 讗诐 讗讬谞讜 诇注爪诪讛 诇讗 诪讛讬诪谉 诇讗讞专讬谞讬 讗诇讗 诪讬讜讞住 讗"讻 拽' 讜讬讝专讞 诇讜 诪讗讬 讚专砖转 讘讬' 讜讗"诇 砖诪砖 砖砖拽注讛 讘注讘讜专讜 讝专讞讛 讘注讘讜专讜:


讝专讞讛 讘注讘讜专讜. 砖诪注转讬 诪驻讬 讛拽讚讜砖 诪"讜 讛讙讗讜谉 讞住讬讚 砖讘讻讛讜谞讛 诪"讛 谞转谉 讗讚诇专 讝爪"诇 讚讬注拽讘 讗注"讛 专讗讛 讗讝 讛讞讜专讘谉 讻讚讗讬转讗 讘砖"注 讛' 讟"讘 砖讬砖 诇讬拽讞 讗讘谉 转讞转 诪专讗砖讜转讬讜 讘讟"讘 注"砖 讜讗讞讝"诇 爪讚拽讛 注砖讛 讛拽讘"讛 注诪谞讜 砖讛拽讚讬诐 讘' 砖谞讬诐 拽讜讚诐 讜讟砖谞转诐 讻讚讬 砖注讬"讝 讬讛讬讜 诪拽讜诐 诇讙讗讜诇 讬砖专讗诇 拽讜讚诐 讝诪谞讜 讘讘"讗 讜讛讬讬谞讜 砖诪砖 砖砖拽注讛 讘注讘讜专讜 拽讜讚诐 讝诪谞讜 讘讞讜专讘谉 讘讛诪"拽 讘讘谞讬谉 讛注转讬讚 讘讘"讗:


拽驻爪讛 诇讬' 讗专注讗 讜讻讜' 讜讗诇讬注讝专 注讘讚 讗讘专讛诐 拽驻爪讛 诇讬' 讞专谉 诇讜诪专 砖讛讻谞注谞讬诐 转拽讬讗 讗讜转诐 讛讗专抓 讗"讻 讗诇讬注讝专 砖讛讬' 讻谞注谞讬 拽驻爪讛 诇讬' 讞讜爪讛 诇讗专抓 讜讬注拽讘 讗讘讬谞讜 诇讗 拽驻爪讛 诇讬' 讞专谉 讗诇讗 讗"讬 拽驻爪讛 诇讬' 讻砖驻讞讛 讛讛讜诇讻转 诇拽讘诇 驻谞讬 讙讘讬专讛 讻驻讬专砖"讬 驻' 讞拽转 讙讘讬 谞讞诇讬 讗专谞讜谉 注"砖:


讜讬拽讞 诪讗讘谞讬 讛诪拽讜诐. 讻' 转讜住' 注"讚 驻砖讜讟 讗讘谉 诪讗讘谞讬 讛诪拽讜诐. 讜诇讻讗讜专讛 讝讛 讗"讗 讚驻专砖转 讚专讻讬诐 讜讝讬转 专注谞谉 讛拽砖讜 讗讬讱 砖讻讘 注诇 讛讗讘谉 讛讗 讛讬' 诪诪讝讘讞 砖讬注拽讚 注诇讬讜 讬爪讞拽 讜讗住讜专 诇砖讻讘 注诇讬讜. 讜讛谞讛 拽讜砖讬讬转诐 诇驻讜诐 住讜讙讬讗 讚诇诪注诇讛 砖讬讚注 讬注拽讘 讗注"讛 砖讛讬讜 诪拽讜诐 砖讛转驻诇诇讜 讗讘讜转讬讜 讜砖谞注拽讚 砖诐 讬爪讞拽 讜讗"讻 拽' 讗讬讱 砖讻讘 注诇 讗讘谞讬 讛诪拽讜诐 讛讛讜讗 讜转讬专爪讜 砖讛专讬 诇讗 砖讻讘 注诇讬讜 诪诪砖 讗诇讗 注砖讗讜讛讜 讻诪专讝讘 诇讛讙谉 诪谉 讛讞讬讜转 讜讛讜讛 讻诪讜 专讬讘"讝 讚专砖 讘爪讬诇讜 砖诇 讛讬讻诇 讚诪讜转专 注"砖 讜爪"诇 爪讚讬拽 讝讛 讬谞讬讞 注诇讬 专讗砖讬 诇讗讜 讚讜拽讗 注诇讬讜 砖讛专讬 诇讗 砖讻讘 注诇 砖讜诐 讗讘谉 讗诇讗 讬谞讬讞 专讗砖讜 谞讙讚讜. 讜讗"讻 讻讬讜谉 砖注砖讗诐 诪专讝讘 注"讻 讛讜讛 讟驻讬 诪讗讘谉 讗' 讜砖驻讬专 驻专讬讱 砖"住 讜讛讬讬谞讜 讛诪砖讱 讛住讜讙讬讗 讜拽"诇:


讬转专 讚讘专讬 讗讙讚讛 讝讜 诪讘讜讗专讬诐 讗爪诇讬谞讜 讘讞讬' 转讜专讛 砖诇谞讜 拽讞谞讜 诪砖诐:


讗. 讗讬讘注讬' 诇讛讜 讗讬转 诇讬' 诇注讜祝 讜注讙讬诇 讜讻讜' 注专砖讘"讗 讜专"谉 讜讗讘讗专 讘注讝讛"讬. 讬砖 讻讗谉 讚' 砖讬讟讜转 诇讛驻讜住拽讬诐 讚讻讬 讛讬讻讬 讚诪讬讘注讬' 诇谉 讛讻讗 讛"讛 讘讻诇 讛转讜专讛 讻讜诇讛 诪住驻拽讗 诇谉 讗讬 讘转专 讚讬讚讬' 讗讬 讘转专 讚注诇诪讗 讗讝诇讬谞谉 讜诇驻"讝 讬讘诐 讗讬讟专 讞讜诇抓 讘砖转讬 专讙诇讬讜 讜讛讻讬 拽讬讬"诇 讘砖"注 讗"注 住讬' 拽住"讟. 讜讛讗 讚讘转驻讬诇讬谉 讗诪专讬谞谉 驻' 讛拽讜诪抓 讚诪谞讬讞 讘砖诪讗诇 讚讬诇讬' 砖讛讜讗 讬诪讬谉 讻诇 讛注讜诇诐 讛转诐 诪砖讜诐 讚讻转讬讘 讬讚讻讛 讘讛"讬 讜诇讗 讘砖诪讗诇 讜讬诪讬谉 转诇讬' 专讞诪谞讗 讗诇讗 讘讞诇讬砖讜转 讛讬讚 讜讝讛 砖讟讛 讛诪讞讜专转:


讘. 讛讜讗 讘讛讬驻讜讱 讚讘讻诇 讛转讜专讛 讬诇驻讬谞谉 诪转驻讬诇讬谉 讚讘转专 讚讬讚讬' 讗讝诇讬谞谉 讜讬讘诐 讗讬讟专 讞讜诇抓 讘讬诪讬谉 讚讬讚讬' 砖讛讜讗 砖诪讗诇 诇讚讻"注 讜讛讻讗 讗讬讘注讬' 诪砖讜诐 砖讛讬' 注"讬 诪注砖讛 讗驻砖专 讘注讬谞谉 讚讜诪讬讗 讚讬注拽讘 砖讛讜讗 讜诪讬谞讜 讬砖 诇讛诐 讻祝 注讙讬诇 诪砖讜"讛 诪住驻拽讗 诇谉 注专砖讘"讗. 讜爪注"讙 转讬谞讞 注讜祝 讗讬转 诇讬' 讜注讙讬诇 讬"诇 诪住驻拽讗 诇讬' 讚诇诪讗 诇讗 诪讛谞讬 诇讬' 注讙讬诇转讜 讻讬讜谉 砖讗讬谉 诇诪讬谞讜 注讬讙讜诇 讜诇讗 讚诪讬 诇讬注拽讘 砖讻诇 诪讬谞讜 注讙讬诇. 讗讘诇 讘讛诪讛 讗讬转 诇讛 讜诇讗 注讙讬诇 诪讗讬 拽讗诪讬讘注讬' 诇讬' 讛讗 讘讻诇 讛转讜专讛 讘转专 讚讬讚讬' 讗讝诇讬谞谉 讜讛讻讗 诇诪注砖讛 砖讛讬' 谞诪讬 诇讗 讚诪讬 讚讛专讬 讬注拽讘 注爪诪讜 讛讬' 诇讜 讻祝 注讙讬诇 讜讝讛 讗讬谞讬谞讜 注讙讬诇 讗"讻 诪讛"转 诇讗住讜专 讙讬讚讜 讜爪注"讙:


注讜讚 拽砖讬' 诇讬 讗讬 讘转专 讚讬讚讬' 讗讝诇讬谞谉 诪"讟 砖讜诇讟 讘砖转讬 讬讚讬讜 诪谞讬讞 讘砖诪讗诇 讚注诇诪讗. 讜讝讛 讬"诇 讗讬 讘转专 讚讬讚讬' 讛讜讛 讗讝诇讬谞谉 诇讗 讛讬讜 诪谞讬讞 转驻讬诇讬谉 讻诇诇 注"讻 讗讝诇讬谞谉 讘转专 讚注诇诪讗:


讙. 砖讬讟转 讛住诪"讙 讘诪爪讜转 讬讘讜诐 讜讞诇讬爪讛 讜诪讬讬转讬 诇讬' 讘"讬 讘讗"注 住讬' 拽住"讚 讚讘转专 讚注诇诪讗 讗讝诇讬谞谉 讜讞诇抓 讘讬诪讬谉 讚注诇诪讗 讜讟注诪讬' 诪讚讬诇驻讬谞谉 专讙诇 诪诪爪讜专注 讜讘诪爪讜专注 讻转讬讘 讬讚 专讙诇 讜讗讝谉 讜讘讗讝谉 诇讗 砖讬讬讱 讗讬讟专 讜讗讝诇讬谞谉 讘转专 讬诪讬谉 讚注诇诪讗 讛"讛 讬讚 讜专讙诇 讚诪爪讜专注 讘转专 讚注诇诪讗 讗讝诇讬谞谉 讜诪诪讬诇讗 专讙诇 讚讞诇讬爪讛 讚讗转讬 诪讬谞讬' 谞诪讬 讗讝诇讬谞谉 讘转专 讚注诇诪讗 讜爪专讬讱 诇讜诪专 讛讗 讚驻' 讗诇讜 诪讜诪讬谉 驻住讬诇 诇讻讛谉 讗讬讟专 讗注"讙 讚讬讚 讚讻讛谉 谞诪讬 诪诪爪讜专注 讬诇驻讬谞谉 讜谞讬讝诇 讘转专 讬诪讬谉 讚注诇诪讗 讬"诇 讻诪"砖 诪讟注诐 砖讛讜讗 诪讜诐 讜诪讛 砖讛拽砖讛 专诪讘"谉 讚诪讗讬 诪讜诐 讛讜讗 讝讛 讛讗 讬砖 诇讜 讬诪讬谉 讜砖诪讗诇 讬"诇 讛"驻 讻讬讜谉 砖注"讻 讬注讘讜讚 讘讬诪讬谉 讚注诇诪讗 诪讙讝"砖 诪爪讜专注 讻谞"诇 讜讛讛讜讗 讬讚 讛讬讗 讞诇讜砖讛 讗爪诇讜 讜诪谞讬讞 讬讚讜 讛讘专讬讗讛 讜注讜讘讚 讘讞讜诇砖讗 讛"诇 讻诪讜诐 讜讻注讬谉 讛拽专讬讘讛讜 谞讗 诇驻讞转讬讱. 讜注讬讬谉 诪谞讞讜转 诇"讝 注"讝 驻讬专砖"讬 讚"讛 诪讛 讻转讬讘讛 讘讬诪讬谉 诪砖诪注 讚诇讛讗讬 转谞讗 讚诇讗 诪驻讬拽 诪讬讚讻讛 讗讝讬诇 讗驻讬' 讘转驻讬诇讬谉 讘转专 注诇诪讗 讜注"讻 讛讬讬谞讜 讚讬诇驻讬谞谉 讻诇 讛转讜专讛 诪诪爪讜专注 讜诪爪讜专注 讻转讬讘 讗讝谉 讻谞"诇. 讗讱 讘诪专讚讻讬 驻' 讛拽讜诪抓 诪讜讻讬讞 诪住讜讙讬讗 住"驻 讛讘讜谞讛 讚注"讻 专"谞 讚诪驻讬拽 诪讜拽砖专转诐 讜讻转讘转诐 谞诪讬 诇讗 驻诇讬讙 讗讗讬讟专 讚诪谞讬讞 讘砖诪讗诇 讚讬讚讬' 讗注"讙 讚诇讗 讚专讬砖 讬讚讻讛 讗"讻 诪讜讻讞 讚诇讗 讻住诪"讙:


讚. 砖讬讟转 专诪讘"谉 讚住"诇 讗讬讟专 讗讬谞讜 讞讜诇抓 讻诇诇 讻砖诐 砖讻讛谉 讗讬讟专 讗讬谞讜 注讜讘讚 诪驻谞讬 砖讗讬谉 诇讜 讬诪讬谉 讜诇讗 谞讬讞讗 诇讬' 诇专诪讘"谉 诇讜诪专 讚诪讟注诐 诪讜诐 讛讜讗 讗诇讗 讚诇讗 诪讬拽专讬 讬诪讬谉 讜讛"讛 砖讗讬谞讜 讞讜诇抓 讻诇诇 讜爪"注 讗"讻 讘转驻讬诇讬谉 谞讛讬 讗讬讟专 诪谞讬讞 讻讬讜谉 讚讻转讬讘 讬讚讻讛 讜讛专讬 讬砖 诇讜 讬讚 讻讛讛 诪"诪 砖讜诇讟 讘砖转讬 讬讚讬讜 诇讗 讬谞讬讞 讚讛讗 诇讬转 诇讬' 诇讗 砖诪讗诇 讜诇讗 讬诪讬谉 讜爪"注:


讗诪专 砖诪讜讗诇 讜讞诇讘讜 诪讜转专 诇讚讘专讬 讛讻诇, 诇讗 讛讜讛 讘注讬 诇诪讬诪专 讞诇讘讜 砖诇 砖诇讬诇 讜住讬讜诐 讚讘专讬 专' 讬讛讜讚讛 讗讬谞讜 谞讜讛讙 讘砖诇讬诇 讜讞诇讘讜 砖诇 砖诇讬诇 诪讜转专 诇驻讬 讚拽' 诇讬' 讞诇讘 诪讗谉 讚讻专 砖诪讬' 讻讚讛拽砖讛 诇拽诪谉 爪"讙 注"讘 讜转讜住' 讚"讛 讞诇讘 诪讗谉 讚讻专 砖诪讬' 讜讻讜' 注"砖. 讗诇讗 讚拽砖讬' 讛讗 诇拽诪谉 诪转专爪讬谞谉 讘讚专"诪 讛讻讬 拽讗诪专 讗讬谉 谞讗诪谞讬诐 注诇讬讜 讜注诇 讛讞诇讘 讜讻' 转"讞 讚诇讗讜 讞住讜专讬 诪讞住专讬 讗诇讗 诪诪讬诇讗 诪砖诪注. 讚讗讬谉 谞讗诪谞讬诐 注诇 讞讟讬讟转 讛"讛 讜讻"砖 注诇 讞讟讬讟转 讞诇讘 讜讗"讻 讛"谞 谞讬诪讗 转"拽 讗讜诪专 谞讜讛讙 讘砖诇讬诇 讜讛"讛 讞诇讘 谞讛讬 讻诇 砖讻谉 诇讗 砖讬讬讱 讛讻讗 讗讘诇 诪"诪 讛"讛 讞诇讘 讚诪住转诪讗 讚讬谉 讗' 诇讛诐 讗注"讙 砖讻' 转讜住' 讚住讚"讗 讻讬讜谉 砖讗讬谞讜 讘注讜诪讚 讜讛拽专讘 讜讻讜' 讝讛 讻' 转讜住' 诇转专抓 讛住"讚 讗讘诇 诇讗 诇讗诪转 讚讻讬讜谉 砖讘诪讬谞讜 注诪讜讚 讜讛拽专讘 讛"诇 讘讻诇诇 讞诇讘 讜讗"讻 砖驻讬专 讬"诇 专' 讬讛讜讚讛 讛讜讗 讚诪住讬讬诐 讗讬谞讜 谞讜讛讙 讘砖诇讬诇 讜讞诇讘讜 砖诇 砖诇讬诇 诪讜转专 讻诪讜 讚诪住讬讬诐 讘住讬驻讗 谞讗诪谞讬诐 注诇讬讜 讜注诇 讛讞诇讘. 讜爪"诇 砖诪讜讗诇 住"诇 讚讙"讛 诇专"诪 谞讜讛讙 讗驻讬' 讘讘谉 讞' 讜讗讬谞讜 谞讬转专 讻诇诇 注"讬 砖讞讬讟讛 讜讻砖拽诇讗 讜讟专讬' 诇注讬诇 专讬砖 驻专拽讬谉 讻诪"砖 讛专"谉 讜专砖讘"讗 讘砖诐 转讜住' 讜讗"讻 诇讬讻讗 诇诪讬诪专 讚讻讬讬诇 讞诇讘 讙讬讚 讘讛讚讚讬 讚砖诇讬诇 讚讙讬讚 讛讬讗 讗驻讬' 讘谉 讞' 讜砖诇讬诇 讚讞诇讘 讛讜讗 讘谉 讟' 讜讗"讻 诇讗 谞讻诇诇 讞诇讘 讘讚讘专讬 转"拽 讜讗"讻 讗讬 住"讚 专' 讬讛讜讚讛 讗讞诇讘 讚砖诇讬诇 拽讗讬 诪讗谉 讚讻专 砖诪讬' 注"讻:


讜诇驻"讝 讬砖 诪拽讜诐 诇讬讬砖讘 驻讬专砖"讬 讘诪转谞讬转讬谉 讚驻讬' 谞讜讛讙 讘砖诇讬诇 讘谉 讟' 讞讬 讛专讬 住"诇 诇专砖"讬 诇讛诇讻转讗 诇讬讻讗 诪讗谉 讚讗住专 讙讬讚 砖诇 讘谉 讞'. 讗"讻 诪诪讬诇讗 讬"诇 讚谞讻诇诇 讞诇讘 讘讻诇诇 讚讘专讬 转"拽 讜专' 讬讛讜讚讛 讜讞诇讘讜 砖诇 砖诇讬诇 诪讜转专 拽讗诪专 讚诇讗 讻砖诪讜讗诇 讜注讬讬谉 诇拽诪谉 讘住诪讜讱 讗讬"讛.


诪讞诇讜拽转 讘讘谉 讟' 讞讬 讜讻讜' 讛注诇讛 专砖讘"讗 讘砖讬讟转 讛专讬祝 讻讘注诇讬 转讜住' 讚讙"讛 讗驻讬' 砖诇 讘谉 讞' 讞讬 诇讗 谞讬转专 讘砖讞讬讟转 讗诪讜 注"砖 讜专"讗 讗专"讗 讗讞诇讘 拽讗讬 讚讛诇讻讜 诇砖讬讟转谉 讜诇讗 讗讙讬讚. 讜讝讛 讚讜讞拽 讜注讜讚 讻讬讜谉 讚讘专讬讬转讗 谞拽讬讟 谞讜讛讙 讘砖诇讬诇 讜讞诇讘讜 讗住讜专 讗"讻 砖诇讬诇 讚讞诇讘 讜讚讙讬讚 讛讻诇 讞讚 讘讘谉 讟' 讞讬. 讗讘诇 谞诇注"讚 诇驻诪"砖 专"谉 驻' 讘讛诪讛 讚诪拽砖讛 讚诇讛讻讬 诇讗 讛讜讛 讚诐 讘讻诇诇 讻诇 讘讘讛诪讛 转讗讻诇讜 诪驻谞讬 讚谞讜讻诇 诇拽讬讬诐 拽专讗 讘讗讜讻诇讬谉 诪诪砖 诇讗 诪讜拽诪讬' 拽专讗 讘讚诐 讗注"讙 讚拽专讗 拽专讗讜 讗讜讻诇 讻诇 讚诐 诇讗 转讗讻诇讜 注"砖 讜讗"讻 谞讬诪讗 讘讜讚讗讬 诇专' 讬讛讜讚讛 讚住"诇 驻' 讻诇 砖注讛 讬砖 讘讙讬讚讬谉 讘谞"讟 讜讛讜讛 讘讻诇诇 讻诇 讘讘讛诪讛 转讗讻诇讜. 讜专"诪 谞诪讬 讗驻讬' 讗讬 住"诇 讗讬谉 讘讙讬讚讬谉 讘谞"讟 诪"诪 讻讬讜谉 砖专讗讜讬诐 诇讻诇讘讬诐 讜诇讞转讜诇讬诐 讻诪"砖 讛专讗"砖 讘住讜讙讬讗 讚诪讻专讬讝讬谉. 讜专"诪 诇讟注诪讬' 讛讗 住"诇 谞讘诇讛 砖讗讬谞讛 专讗讜讬 诇讙专 拽专讜讬 谞讘诇讛 讜讛讜讛 讘讻诇诇 诇讗 转讗讻诇 讻诇 谞讘诇讛 讜讛"讛 讘讻诇诇 讻诇 讘讘讛诪讛 转讗讻诇讜 讜驻诇讬讙讬 讘讘谉 讟' 讞讬' 诇专"诪 诇砖讬讟转讜 讜专"讬 诇砖讬讟转讬 讻讚讗诪专 专"讗 讗专"讗 讗讱 诇讚讬谞讗 拽讬讬"诇 讗讬谉 讘讙讬讚讬谉 讘谞"讟 讜拽讬讬"诇 谞讘诇讛 砖讗讬谞讛 专讗讜讬 诇讙专 讗讬谞讛 拽专讜讬 谞讘诇讛 讜诇讗 讛讜讛 讘讻诇诇 讻诇 讘讘讛诪讛 转讗讻诇讜 诪拽"讜 讚讚诐 讜谞诪爪讗 诇讚讬谞讗 讗驻讬' 讘谉 讞' 讞讬 讗讬谉 讛讙讬讚 谞讬转专 讘砖讞讬讟讛 讜讻住转诐 诪转谞讬转讬谉 讜谞讜讛讙 讘砖诇讬诇 讗驻讬' 讘谉 讞' 讜讻驻住拽 讛专讬祝:


讜讛专诪讘"诐 驻住拽 讘讬谉 讙"讛 讘讬谉 讞诇讘 讗讬谞讜 谞讬转专 讜讻讘专 讻转讘转讬 讘讝讛 诇注讬诇 驻' 讘讛诪讛 讛诪拽砖讛. 讜讛谞讛 诇注讬诇 住"讟 注"讗 驻专讬讱 诇诪讗谉 讗讬 诇专"诪 讞诇讘 讜讚诐 讗讬讻讗 讗讬住讜专 讬讜爪讗 诇讬讻讗 讜讻讜' 讜讛拽砖讛 砖诐 专砖讘"讗 诇讛专诪讘"诐 讚诇讬转 诇讬' 讻专"讗 讗专"讗 讗"讻 诇讗 驻专讬讱 诪讬讚讬 讚讛讗 诇讚讬谞讗 讗讬讻讗 讗讬住讜专 讬讜爪讗 讜讙诐 讗讬住讜专 讞诇讘 讜讚诐 讜讻谉 讛拽砖讛 讘驻专"讞 住讬' 住"讚 讜讻' 砖诐 讛驻诇转讬 讚注讻"驻 讛讞诇讘 讜讛讚诐 讛讙讚诇 讗讞"讻 诪砖谞砖讞讟讛 讛讗诐 注讚 砖诪讜诇讬讚. 讗讜转讜 讞诇讘 讜讚诐 诪讜转专 讻讬讜谉 砖谞砖讞讟 诇讗讜 讻讘砖 注讝 谞诪爪讗 讘砖注讛 砖诪讜诇讬讚 讜讛讜讗 讻讘专 讙讚讜诇 讻讘谉 讘' 砖谞讬诐. 讛讜讛 讗讬讘专讬讜 住' 谞讙讚 讛讞诇讘 砖讛讬' 讘诪注讬 讗诪讜 讟专诐 砖谞砖讞讟讛 讛讗诐 注"砖 讜谞讻讜谉 讛讜讗. 讗讘诇 讛"诇 诇诪讬诪专 诪专讙谞讬转讗 讚诇注讬诇 砖诐 讛拽砖讜 转讜住' 讛讗 讛"诇 讝讜讝"讙 讜讛谞讬讞讜 讘拽讜' 讜讻转讘转讬 砖诐 讻砖讬讟转 讛专讗砖讜谞讬诐 驻' 讻诇 讛爪诇诪讬诐 讚砖谞讬 讙讜专诪讬诐 砖讗讬谞诐 诪注谞讬谉 讗' 讜讗讬谞诐 驻讜注诇讬诐 驻注讜诇讛 讗' 诇讗 诪讬拽专讬 讘' 讙讜专诪讬诐 讚讜拽讗 讻注讬谉 砖讗讜专 砖诇 讞讜诇讬谉 讜砖诇 转专讜诪讛 讜讻讬讜爪讗 讜讗"讻 诇拽"诪 拽' 讚讜讚讗讬 驻注讜诇转 讛讗讬讘专讬诐 讘讬爪讬专转 讛讜诇讚 讜驻注讜诇转 讛讞诇讘 讜讚诐 砖谞讬 注谞讬谞讬诐 讛诐 讜诇讗 讛讜讛 讝讜讝"讙 讜讗"砖 讜诪诪讬诇讗 诇拽"诪 拽讜' 讛谞"诇 讙"讻 诇驻讬 讛谞讞转 讛驻诇转讬 讚讞诇讘 讜讚诐 讛讙讚诇 诇讗讞专 砖讞讬讟转 讛讗诐 诪讜转专讬诐 讛诐 讗"讻 谞讜爪专 讛讜诇讚 诪讞诇讘 讛讬转专 砖诇讗讞专 砖谞砖讞讟讛 讛讗诐 讜诪讞诇讘 讗讬住讜专 拽讜讚诐 砖谞砖讞讟讛 讜讛"诇 讘' 驻注讜诇讜转 砖讜谞讜转 讜讝讜讝"讙 讻讬 讛讗讬 诪讜转专 讜诇拽"诪:


注讜诇讗 讗诪专 注抓 讛讜讗 讜讛转讜专讛 讞讬讬讘讛 注诇讬讜 注专砖讘"讗 砖讻' 讗讬 住"讚 转诇讬' 驻诇讜讙转转诐 讘讬砖 讘讙讬讚讬谉 讘谞"讟 讗"讻 诇拽诪谉 爪"讟 注"讘 诪讗谉 讛讗讬 讚诪爪注专 诇讬 讜讻讜' 诪诪"谞 讗讬 诇讗 讛讬' 讘讜 讛拽谞讜拽谞讜转 讗"讻 驻砖讬讟讗 讚讛讙讬讚 注抓 讜讗讬 讛讬 讘讜 讛拽谞讜拽谞讜转 诪"讟 讛转讬专 讛诇讗 诪讚专讘谞谉 讗住讜专讬诐 诇讻"注 注"砖 讛谞讛 诇驻诪"砖 转讜住' 讘砖诐 砖讗诇转讜转 讚诇注讜诇讗 诪讜转专讬诐 讛拽谞讜拽谞讜转 讗驻讬' 诪讚专讘谞谉 诇拽"诪 讜注讬"诇 讚诪讬讬专讬 讘讬专讱 砖谞转讘砖诇 讘讜 讙"讛 讜谞砖驻讱 讛专讜讟讘 讜诇讗 讛讬' 讬讻讜诇 诇砖注专 讘住' 讜讛转讬专 讚讘拽谞讜拽谞讜转 讚专讘谞谉 诪拽讬诇讬谞讬谉 讘谞砖驻讱 讜讛讗讬 讚讬转讬讘 讗讘讘讗 讛讜讛 住"诇 拽谞讜拽谞讜转 讚讗讜专讬讬转讗 讜讬砖 诇讗住讜专 讘谞砖驻讱 注砖"注 讬"讚 住讬' 爪"讞:


讗诪专 讗讘讬讬 讻讜讜转讬' 讚专讘 讗住讬 诪住转讘专讗 讜讻' 专砖讘"讗 讜讗讬谞讱 讗诪讜专讗讬 住"诇 诇讞诇拽 讚讜拽讗 讘讻住诇讬诐 讚专砖讬谞谉 注诇 讜诇讗 讘转讜讱 讛讻住诇讬诐. 诪砖讗"讻 讘讻诇讬讜转 讻讘专 讻转讬讘 讗转 砖转讬 讛讻诇讬讜转 谞诪爪讗 诪拽专讬讘讬诐 讛讻诇讬讜转 注诐 讻诇 诪讛 砖讘转讜讻讜 讜砖讜讘 讛讜住讬祝 讜讗转 讛讞诇讘 讗砖专 注诇讬讛谉 讜诇讗 谞讻诇诇 讘讻诇诇 讛讻诇讬讜转 谞诪讬 讬拽专讬讘讜 讜诇讗 讗转讬 诇诪注讜讟讬 注诇 讜诇讗 讘转讜讱 讗诇讗 讗讚专讘讗 讗转讬 诇讛讜住讬祝 讗驻讬' 诪讛 砖注诇 讛讻诇讬讜转 谞诪讬 讬拽专讬讘 注"砖. 讜讛讗 讗"砖 诇砖讬讟转 讛专"讗 诪诪讬抓 讚讻诇 砖拽专讘 讗讙讘 讗讘专 讗住讜专 讗"讻 讻讘专 谞讗住专 诪讛 砖讘转讜讱 讛讻诇讬讜转 砖谞讻诇诇 讘讛拽专讘讛 注诐 砖转讬 讛讻诇讬讜转 讜讗转讬 讞诇讘 讗砖专 注诇讬讛谉 诇讛讜住讬祝 讻谞"诇. 讗讘诇 诇砖讬讟转 转讜住' 谞讛讬 讚诇讛拽专讘讛 谞讻诇诇 讻诇 诪讛 砖讘转讜讱 讛讻诇讬讜转 注诐 讛讻诇讬讜转 诪"诪 讻讬讜谉 砖讗讬谞讜 拽专讘 讘转讜专转 讞诇讘 讗诇讗 注诐 讛讗讘专 诇讗 谞讗住专. 讜砖讜讘 讻转讬讘 讜讗转 讛讞诇讘 讗砖专 注诇讬讛谉 诪讛 砖注诇讬讛谉 谞拽专讗 讞诇讘 讜诪诪讬诇讗 讗住讜专 讘讗讻讬诇讛 讗讘诇 诪讛 砖讘转讜讻讜 诇讗 谞拽专讗 讞诇讘 讜诇讗 谞讗住专. 讜诇驻"讝 专讘讛 讜讗讘讬讬 驻诇讬讙讜 讘驻诇讜讙转转 转讜住' 讜讛专"讗 诪诪讬抓:


讜讛谞讛 诪"砖 转讜住' 注诇 讛专"讗 诪诪讬抓 诪诇拽诪谉 住"驻 讻诇 讛讘砖专 诇砖讜谞诐 诪讙讜诪讙诐 讜注讬拽专 讻讜讜谞转 拽讜砖讬讬转诐 讗讚专讘 讗砖讬 讛转诐 讚诇讗 讘注讬 诇诪讬诪专 讞诇讘 讛砖讜讛 讘砖讜专 讻砖讘 讜注讝 讜住"诇 讚讻讬讜谉 讚拽专讘 讘讗讬诇 诪讬拽专讬 讛拽专讘讛 讗诇讗 砖诪"诪 讗讬谞讜 讞讬讬讘 讛讗讜讻诇讜 诪砖讜诐 讚诇讗 诪讬拽专讬 讞诇讘 住转诪讗 讜诇讛专"讗 诪诪讬抓 诪讛 讘讻讱 讚诇讗 诪讬拽专讬 讞诇讘 讛讗 注讻"驻 拽专讘 讘讗讬诇 讜诇专讘 讗砖讬 讛讜讛 讝讛 讞诇讘 讝讛讜 讻讜讜谞转 拽讜砖讬讬转诐 讜注讬讬谉 诪注"诪 谞转拽砖讛 讘讝讛 讜诪"诪 讚讘专讬讛诐 爪"注 讚讛专讬 讛诪注讬讬谉 讘讚讘专讬 专讗"诪 讘住' 讬专讗讬诐 住讬' 拽诪"讚 砖讛拽砖讛 诇注爪诪讜 诪诪讛 讚讛拽砖讛 专讘 诪专讬 诇专讘 讝讘讬讚 讗诐 诪讜注诇讬谉 讘讜 诇讬转住专 诪砖讜诐 讞诇讘 转讬驻讜拽 诇讬' 讘诇讗讛"谞 转讬拽砖讬 讻讬讜谉 讚拽专讘 讗注"讙 砖讗讬谞讜 讞诇讘 诇讬转住专 讜转讬' 讛专讗"诪 讚专讘 诪专讬 谞诪讬 讬讚注 讚诇讗 诪讬拽专讬 拽专讘 讻讬讜谉 砖讗讬谞讜 讗诇讗 讘讻讘砖讬诐 注"讻 讛拽砖讛 专拽 诪讚谞拽专讗 讞诇讘 讘拽专讗 讻诇 讞诇讘 诇讛' 诇注谞讬谉 诪注讬诇讛. 讜讞讬讚砖 诇讜 专讘 讝讘讬讚 讚诪讬注讟讬' 拽专讗 讘讛讚讬讗 讻诇 砖讗讬谞讜 砖讜讛 讘砖讜专 讻砖讘 讜注讝 讗注"讙 讚讗拽专讬 讞诇讘 讜讛讗讬 拽专讗 诇讛讻讬 讗转讬 诇诪注讜讟讗 注"砖 讜诇驻"讝 诇拽"诪 拽讜' 转讜住' 讚注讻砖讬讜 讗转讬 专讘 讗砖讬 诇诪讬诪专 诇注讜诇诐 诇讗 讗讬讬转专 拽专讗 诇讛讻讬 诇诪注讜讟讬. 讗讘诇 诪"诪 讗诪转 讛讜讗 诪住讘专转 讞讜抓 砖诇讗 谞拽专讗 拽专讘 讻讬讜谉 砖讗讬谞讜 讗诇讗 讘讗讬诇 讜诇讗 讘砖讜专 讜注讝 讜专拽 拽讜砖讬讜转 专讘 诪专讬 讛讜讗讬诇 讜谞拽专讗 讞诇讘 诇讝讛 讞讬讚砖 诇谉 讞诇讘 讛讗诇讬' 诪讬拽专讬 讞诇讘 住转诪讗 诇讗 诪讬拽专讬. 讜诇讗 转讬拽砖讬 注讻"驻 讜讞讬讬讘 注诇讬讜 诪砖讜诐 砖拽专讘 诇讙讘讬 诪讝讘讞 讝"讗 讚讛专讬 讗讬谞讜 拽专讘 讘砖讜专 讜讻砖讘 讜注讝 讘砖讜讛 讜诇讗 诪诪讬注讜讟 拽专讗 讻讚专讘 讝讘讬讚 讗诇讗 诪住讘专讗 讜拽"诇:


砖讬讟转 专' 讬讜讗诇 讜专讘讬谞讜 讗驻专讬诐 讜拽' 讻讛"讙 讗驻讬专砖"讬 诇拽诪谉 讞诇讘 讚拽讬谉 砖谞讞诇拽讜 讘讜 专' 讬砖诪注讗诇 讜专"注 讘讬讗专转讬 讛讻诇 讘注讝讛"讬 诇注讬诇 驻讗"讟 诪"讟 注"讘 注"砖:





诪专讗讬转 讛注讬谉

讻转讬讘 讜讬拽讞 诪讗讘谞讬 讛诪拽讜诐 讜讻转讬讘 讜讬拽讞 讗转 讛讗讘谉 讗"专 讬爪讞拽 诪诇诪讚 砖谞转拽讘爪讜 讜讻讜'. 讻转讘讜 讛转讜住驻讜转 讻转讬讘 讜讬拽讞 诪讗讘谞讬 讛诪拽讜诐 讜讻转讬讘 讜讬拽讞 讗转 讛讗讘谉 诇驻讬 驻砖讜讟讜 讬砖 诇驻专砖 砖诇拽讞 讗讘谉 讗讞讚 诪讗讘谞讬 讛诪拽讜诐 注讻"诇. 诇讻讗讜专讛 拽砖讛 讚讻驻讬 讚讘专讬 讛转讜住驻讜转 讞诇祝 讛诇讱 讚专砖转 讛砖"住 讚讘拽专讗 诇拽"诪 讚讻转讬讘 诪讗讘谞讬 讜讛讚专 讻转讬讘 讛讗讘谉 讚驻讬专讜砖 砖诇拽讞 讗讘谉 诪讗讘谞讬 讛诪拽讜诐 讜诪讛讬讻讗 讬诇讬祝 砖谞转拽讘爪讜 讜讻讜' 讗讟讜 讛转讜住驻讜转 讘讗讜 诇住转讜专 讚讘专讬 讛砖"住 讜讗诐 专爪讜谞诐 诇讛拽砖讜转 讘砖"住 讛讜诇"诇 转讬诪讗 讚驻砖讟讬讛 讚拽专讗 讗讘诇 讘谞住讞 讛讗讬 诇讬砖谞讗 讚讻转讘讜 诪讜讻讞 讚讘讗讜 诇驻专砖 讚讘专讬 讛砖"住. 讜讗驻砖专 诇讜诪专 讚讛转讜住驻讜转 讛专讙讬砖讜 讚讗诪讗讬 讛讜爪专讱 讛砖"住 诇讜诪专 讻转讬讘 讜讬拽讞 诪讗讘谞讬 讛诪拽讜诐 讜讻转讬讘 讜讬拽讞 讗转 讛讗讘谉 转讬住讙讬 诇讜诪专 讜讬拽讞 讗转 讛讗讘谉 讗"专 讬爪讞拽 诪诇诪讚 砖谞转拽讘爪讜 讜讻讜' 讚讝讬诇 拽专讬 讘讬 专讘 讚讘专讬砖讗 讻转讬讘 诪讗讘谞讬 讜讛讚专 讻转讬讘 讜讬拽讞 讗转 讛讗讘谉 讜讛讚讘专 诪讜讘谉 诪讘诇讬 砖讬讗诪专 讻转讬讘 讜讬拽讞 诪讗讘谞讬 讛诪拽讜诐. 诇讝讛 讻转讘讜 诪砖讜诐 讚诇驻讬 驻砖讜讟讜 讬砖 诇驻专砖 砖诇拽讞 讗讘谉 讗' 诪讗讘谞讬 讛诪拽讜诐 诇讛讻讬 讗转讗 讛砖"住 讜讗诪专 讻转讬讘 讜讬拽讞 诪讗讘谞讬 讛诪拽讜诐 讜讻转讬讘 讜讬拽讞 讗转 讛讗讘谉 诇讗驻讜拽讬 讛住"讚 讚诇拽讞 诪讗讘谞讬 讛诪拽讜诐 讚讗讬 讛讻讬 诪讗讬 讗转讗 诇讗砖诪讜注讬谞谉 砖诇拽讞 讗讘谉 诪讗讘谞讬 讛诪拽讜诐 驻砖讬讟讗 讗诇讗 诪讛讬讻讗 讬拽讞 讛讗讘谉 讜讚讗讬 诪讗讘谞讬 讛诪拽讜诐 讜讛讜诇"诇 讜讬拽讞 讗讘谉 讜讬砖诐 诪专讗砖讜转讬讜 讗诇讗 诪诇诪讚 砖谞转拽讘爪讜 讜谞诪爪讗 讚讛讜爪专讱 诇讜诪专 讜讬拽讞 诪讗讘谞讬 讛诪拽讜诐 诇诇诪讚谞讜 讚专砖讗 讝讜 讚谞转拽讘爪讜 讜诪砖讜"讛 谞拽讬讟 讛砖"住 讻转讬讘 讜讬拽讞 诪讗讘谞讬 讜讻转讬讘 讜讬拽讞 讗转 讛讗讘谉 诇讛注讬专 讚讗讬谉 诇驻专砖 讻驻砖讜讟讜. 讜讚注 讚专讙讬诇讬 讘注诇讬 讛驻专砖讬"诐 讘诪拽讜诐 砖讗讜诪专 讛砖"住 诪诇诪讚 讜讻讜' 诇诪爪讜讗 讗讬讝讛 讚讬谉. 讜诇驻"讝 讚专讱 讗住诪讻转讗 讜讚专讱 讚专砖 讗驻砖专 讘诪"砖 讛专讘 砖讬讬专讬 讻谞讛"讙 砖讛讬讜 诪讜讻专讬诐 诪爪讜转 谞讟讬诇转 诇讜诇讘 讘讘讛"讻 讜专讘 讛诪拽讜诐 谞驻砖讜 讗讜讜转讛 诇讝讻讜转 讘诪爪讜讛 讜讛转谞讚讘 住讱 诪讛 讜讘讗 讗讚诐 讗' 讜讛讜住讬祝 注诇讬讜 讜拽谞讛 讛诪爪讜讛 讜讗诪专讜 诇讜 诪讚讜注 讻讻讛 注砖讬转 诇讛讜住讬祝 注诇 讛专讘 讜讝讛 讝诇讝讜诇 讻讘讜讚. 讜讛砖讬讘 讗讬砖 讝讛 讛专讘 讙讚讜诇 讻讘讜讚讜 讗注谞讚谞讜 注讟专"讜转 讜讬注讝"专 讗讘诇 诇拽讬讬诐 诪爪讜转 讛' 讗谞讬 讞讬讬讘 讘讻讘讜讚 讛' 讜专爪讜谞讬 诇讝讻讜转 讘诪爪讜讛 讜砖讘讞讜讛讜 专讘谞谉 注讻"讚. 讜诪注讬谉 讚讜讙诪讗 驻讬专砖 讛专讘 讛讙讚讜诇 诪讛专"专 诪讗讬专 注专诪讛 讝"诇 讘谞讜 砖诇 讛专讘 讛注拽讬讚讛 讝"诇 驻住讜拽 诪讞诪住 讗讞讬讱 讬注拽讘 转讻住讱 讘讜砖讛 讻诇讜诪专 诪诪讛 砖讗转讛 讗讜诪专 砖讗讞讬讱 讬注拽讘 注砖讛 诇讱 讞诪住 砖诇拽讞 讛讘讻讜专讛 诪讝讛 注爪诪讜 转讻住讱 讘讜砖讛 砖讛讜讗 谞转讗诪抓 诇讝讻讜转 讘诪爪讜讛 讜讗转讛 讘讝讬转 讗讜转讛 注讻"讚. 讜讛砖转讗 讗诇讜 讛讗讘谞讬诐 诪住转诪讗 讬砖 讘讛谉 讙讚讜诇讬诐 讜拽讟谞讬诐 讜讻讬讜爪讗 讬砖 讛驻专砖 讗讞专 讘讬谞讬讛诐 讜讗诐 讻谉 诪讛 讝讛 讛讬讛 砖讻诇诐 谞转拽讘爪讜 讜讝讗转 讗讜诪专转 注诇讬 讬谞讬讞 讛爪讚讬拽 讜讗祝 讛讗讘谉 拽讟谉 讜砖驻诇 讜讬专讜讚 讛讬讛 讗讜诪专 注诇讬 讬谞讬讞 讜住讜祝 讚讘专 诪砖诪讬讗 注讘讚讬 专注讜转讬讬讛讜 讜谞注砖讜 讻诇谉 讗讘谉 讗' 砖讬讝讻讜 讻诇谉 讜诪讝讛 谞诇诪讜讚 讚讬谉 砖讘讚讘专 诪爪讜讛 讗驻讬诇讜 讛拽讟谉 爪专讬讱 砖讬砖转讚诇 诇讝讻讜转 讘诪爪讜讛 讜诇讗 讬住讜讙 讗讞讜专 诪驻谞讬 讻讘讜讚 讛讙讚讜诇 讚讘讚讘专 诪爪讜讛 讻诇 讗讞讚 讬砖转讚诇 诇讝讻讜转 诇注砖讜转 诪爪讜转 讛' 注诇 讚专讱 砖讛砖讬讘 讗讜转讜 砖讛讜住讬祝 注诇 讛专讘 讘诪爪讜转 谞讟讬诇转 诇讜诇讘 讜讝"砖 诪诇诪讚 砖谞转拽讘爪讜 讻诇谉 讜讻讜' 诇诇诪讚 讚讬谉 讚诇讝讻讜转 讘诪爪讜讛 拽讟谉 讜讙讚讜诇 砖讜讬诐. 讜讗诐 讝讛 讛讜讗 讘讗讘谞讬诐 砖讗讬谞诐 诪爪讜讜讬诐 拽"讜 诇讘谞讬 讗讚诐 砖讛诐 诪爪讜讜讬诐 讘诪爪讜转: 
讜专讗讬转讬 诇讛专讘 注讬讜谉 讬注拽讘 讝"诇 砖讻转讘 讜讝"诇 诇讻讗讜专讛 专讘讬 讬爪讞拽 讗讬谞讜 诪转专抓 讻诇诇 讛拽讜砖讬讗 讗诇讗 诪讻讞 讛转谞讗 讜讗"讻 诪讛 讞讬讚砖 专讘讬 讬爪讞拽 讜讗驻砖专 讚专讘讬 讬爪讞拽 诇讗 住"诇 讻讛讗讬 转谞讗 砖讻诇谉 谞讘诇注讬谉 讘讗讞转 讗诇讗 住"诇 讻诪"砖 讛转讜住驻讜转 诇驻讬 驻砖讟讜 砖诇拽讞 讗讘谉 讗讞转 诪讗讘谞讬 讛诪拽讜诐 讜讛讗 讚讗爪讟专讬讱 拽专讗 诇讻转讜讘 诪讗讘谞讬 讻诇诇 诇讛专讗讜转 砖谞转拽讘爪讜 讻诇 讛讗讘谞讬诐 诇诪拽讜诐 讗' 讜讻诇 讗' 讗讜诪专转 注诇讬 讬谞讬讞 爪讚讬拽 讗转 专讗砖讜 讜谞专讗讛 砖讝讛 讻讜谞转 讛转讜住驻讜转 注讻"诇. 讜诪讗讬 讚拽砖讬讗 诇讬讛 诇诪专 诪讛 讞讬讚砖 专讘讬 讬爪讞拽 诇拽"诪 讚专讘讬 讬爪讞拽 驻讬专砖 诇谞讜 注讜爪诐 讻讜谞转 讛讗 讚转谞讗 讻诇谉 谞讘诇注讜 讘讗讞讚 讜讛讜讗 驻讬专砖 诪讗讬 讚拽砖讬讗 讘讻转讜讘 讜诪诇诪讚 砖讛诐 谞转拽讘爪讜 讜讻讜' 讜诪砖诪讬讗 讘注讜 诇讝讻讜转 诇讻诇谉 讜谞讘诇注讜 讻诇谉 讘讗讞讚 讜讘讝讛 诪讜讘谉 讛转谞讗 讜讛砖"住 住讬讚专 讛注谞讬谉 讜诪诪讬诇讗 诪讜讘谉 讚专讘讬 讬爪讞拽 诇驻专砖 转谞讗 讗转讗 讜诪注讬谉 讚讜讙诪讗 讘住诪讜讱 讚拽讗诪专 讛砖"住 讚专讘讬 注拽讬讘讗 砖讗诇 诇专"讙 讜专讘讬 讬讛讜砖注 讻转讬讘 讜讬讝专讞 诇讜 讛砖诪砖 讜讛砖"住 讛砖诪讬讟 转砖讜讘转 专"讙 讜专讘讬 讬讛讜砖注 讜诪讬讬转讬 讚专讘讬 讬爪讞拽 讗诪专 砖诪砖 讛讘讗讛 讘注讘讜专讜 讜诪诪讬诇讗 诪讜讘谉 讚讝讛 讛砖讬讘讜 专"讙 讜专讘讬 讬讛讜砖注. 讜诪"砖 讛专讘 讝"诇 讗讬谞讜 谞讞 诇讬 讞讚讗 讚讗讬谞讜 诪转讬砖讘 讚讗转讗 拽专讗 诇讜诪专 诪"砖 讛讗讘谞讬诐 讜诇讗 讬爪讗 砖讜诐 驻讜注诇 专拽 讬注拽讘 讗注"讛 谞讟诇 讗讘谉 讗' 砖专爪讛. 讜转讜 讚专讘讬 讬爪讞拽 讛讜"诇 诇讜诪专 讻诪讛 讚转谞讗 讚讻诇谉 谞讘诇注讜 讜讛讬讛 诪转讬砖讘 讛注谞讬谉 讜讛讻转讜讘 讜讗诪讗讬 谞讟讛 诇驻砖讟讬讛 讚拽专讗 讜讛谞讬讞 诪讗讬 讚转谞讗 讜讛谞讬讞 讛讚讘专 讘诇讬 讟注诐 讜专讬讞. 讜诪"砖 砖讝讛 讻讜谞转 讛转讜住驻讜转 诇讻讬 转讚讜拽 讛转讜住驻讜转 讻转讘讜 讗驻讻讗 诇驻讬 驻砖讟讜 讜诪讜讻讞 讚讛讚专砖讗 讗讬谞讜 讻谉 讜讚讜拽 讛讟讘:





驻转讞 注讬谞讬诐

讗"专 注拽讬讘讗 砖讗诇转讬 讗转 专"讙 讜讗转 专讘讬 讬讛讜砖注 讘讗讬讟诇讬讝 砖诇 讗讬诪讗讜诐 砖讛诇讻讜 诇讬拽讞 讘讛诪讛 诇诪砖转讛 讘谞讜 砖诇 专讘谉 讙诪诇讬讗诇 讜讻讜'. 讻转讘讜 讛转讜住' 讘讻专讬转讜转 讚祝 讟"讜 诇讛讜讚讬注 砖讘讞谉 讚讗注"驻 砖讛讬讜 讟专讜讚讬诐 讛讬讜 注讜住拽讬谉 讘讚讘专讬 转讜专讛 注讻"诇 (讘讚驻讜住 驻驻讚"诪 讘讙讬诇讬讜谉) 讜讛讙诐 讚讘驻专拽 讛讬讛 谞讜讟诇 讗诪专讜 讛讙讬注 诇驻专砖转 讚专讻讬诐 讝讛 转"讞 砖讛讙讬注 诇讛讜专讗讛 讜讻讜' 讜讻转讘讜 讛转讜住' 讚住转诐 转"讞 砖讛讙讬注 诇讛讜专讗讛 诪讛专讛专 转讚讬专 讘转讜专讛. 讛专讘讜转讗 讛讜讗 砖讛讬讜 诪砖转讚诇讬诐 诇注住讜拽 讬讞讚 讘转讜专讛 讜诇讗 住讙讬 诇讛讜 讚讻诇 讞讚 讘讚讬讚讬讛 讬讛专讛专 讘转讜专讛:


讗"专 讬爪讞拽 砖诪砖 讛讘讗讛 讘注讘讜专讜 讜讻讜'. 爪专讬讱 诇讛讘讬谉 讚专"注 砖讗诇 诇专' 讙诪诇讬讗诇 讜专' 讬讛讜砖注 讜诪讗讬 砖讬讗讟讬讛 讚专' 讬爪讞拽 讛讻讗 讛讜诇"诇 讚专"讙 讜专' 讬讛讜砖注 讛砖讬讘讜 诇讜 讻讱 讗讜 转砖讜讘讛 讗讞专转. 讜爪"诇 讚讛讗 讚专' 讬爪讞拽 讛讜讗 讘专讬转讗 讗诇讗 砖讛讜讗 讬讚注讛 讘讚讜专讜 砖拽讘诇讛 诪专讘讜转讬讜 讜诪讬讬转讬 诇讛 讛砖"住 讜诪诪讬诇讗 诪讜讘谉 讚讝讜 转砖讜讘转 专"讙 讜专"讬 诇专' 注拽讬讘讗. 讗"谞 讚讗讬谞讛 讘专讬转讗 讜讛诐 讚讘专讬 专' 讬爪讞拽. 讜诪讬讬转讬 诇讬讛 砖讛讜讗 讻讬讜讬谉 诇转砖讜讘转 专"讙 讜专' 讬讛讜砖注 诪讚谞驻砖讬讛 讚诇讗 砖诪注 讜讬讻讜讞 讝讛 讜诪诪讬诇讗 谞讘讬谉 讚讝讛讜 转砖讜讘转 专讘讬 讙诪诇讬讗诇 讜专' 讬讛讜砖注. 讗"谞 讚诪讬 砖讛讬讛 砖讜谞讛 诪注砖讛 讝讛 砖讻讞 转砖讜讘转 专"讙 讜专"讬 讜讘讗 专' 讬爪讞拽 讜讛砖讬讘 讜诪住转诪讗 讻讱 讛砖讬讘讜 专"讙 讜专"讬 讗讘诇 讛砖"住 诪讬讬转讬 讚讘专讬 专' 讬爪讞拽 讚砖讻讞讜诐 诇讚专"讙 讜专"讬 讜讛讜讗 讛讞讝讬专诐 讘讚注转讜. 讗"谞 讚专' 讬爪讞拽 讛讜讗 讛讗讜诪专 注谞讬谉 讝讛 讜讛讜"诇 讻讗诇讜 讘转讞讬诇讛 讗诪专 讘砖"住 讗诪专 专' 讬爪讞拽 讗诪专 专' 注拽讬讘讗 砖讗诇转讬 讜讻讜' 讜讛讜讗 注"讚 砖讻转讘讜 讛转讜住' 专讬砖 驻专拽 讗诇讜 诪爪讬讗讜转 注"砖. 讜讗讞专 讝诪谉 讘讗 诇讬讚讬 住讚专 讛讚讜专讜转 讛谞讚驻住 诪拽专讜讘 讜专讗讬转讬 砖诐 讘讛拽讚诪转讜 讚祝 讚' 注"讘 讚诪讬讬转讬 诇讛讗 讚讬讚谉 讜讻转讘 砖讘住驻专 砖谞讜转 讞讬讬诐 转讛讬 注诇讛 讜讛专讘 讛诪' 转专讬抓 讬转讬讘 拽专讜讘 诇讗讬讝讛 讚讘专 诪诪讛 砖爪讚讚谞讜 注"砖 讜讛讘讬讗 住诪讜讻讜转 诪讚讘专讬 讛转讜住' 注"砖 讘讗讜专讱:


讻讬 诪讟讗 诇讞专谉 讗诪专 讗驻砖专 注讘专转讬 讜讻讜'. 诪爪讗转讬 讻转讜讘 诪砖诐 讗讞讚 拽讚讜砖. 诪拽砖讬诐 讘诪"砖 讻讬 诪讟讗 诇讞专谉 讗驻砖专 砖注讘专转讬 诪讛讜 讗驻砖专 讻诪住转驻拽 讜讚讗讬 讻讬 诪讟讗 诇讞专谉 注讘专 讜诇讗 讛转驻诇诇. 讜转讜 诪"砖 讻讚 讬讛讬讘 讚注转讬讛 诇诪讛讚专 诪讬讚 讜讬驻讙注 讘诪拽讜诐 讜驻讬专砖 专砖"讬 讻讗讚诐 讛驻讜讙注 讘讞讘讬专讜 讚讗讬 诇讗 讛讚专 诪诪砖 讗诇讗 讬讛讬讘 讚注转讬讛 诇诪讛讚专 谞诪爪讗 讛诪拽讜诐 讘讗 诇讜 诪讗讞讜专讬讜 讜讗讬谞讜 诇驻谞讬讜 讻讗讚诐 讛驻讜讙注 讜讻讜' 讜谞专讗讛 讚讘拽驻讬爪讛 讝讜 砖讘讗 诇讞专谉 讗驻砖专 讗讞转 诪砖转讬诐 讗讜 讘讗 诪诇讗讱 讜谞砖讗讜 诇讬注拽讘 讜讛讘讬讗讜 诇讞专谉 讻诪砖讝"诇 讚诪讘讗专 砖讘注 注讚 讞专谉 讞"讬 讬讜诐 讜讬注拽讘 讗注"讛 讘讗讜转讜 讬讜诐 砖讬爪讗 诪讘讗专 砖讘注 诪讟讗 诇讞专谉. 讗讜 讞专谉 谞注拽专 诪诪拽讜诪讜 讜讘讗 讗爪诇讜 讜讝讛 谞住转驻拽 讬注拽讘 讗注"讛 讻砖专讗讛 注爪诪讜 讘讞专谉 讜讝"砖 讗驻砖专 砖注讘专转讬 讚讗驻砖专 诪诇讗讱 谞砖讗谞讬 讜讛讘讬讗谞讬 诪讘讗专 砖讘注 诇讞专谉 讜注讘专转讬 注诇 诪拽讜诐 讜讻讜' 讗讜 讗驻砖专 讚讞专谉 谞注拽专 讜讘讗 讗爪诇讬 讜诇讗 注讘专转讬 讜讻讜'. 讻讚 讬讛讬讘 讚注转讬讛 诇诪讛讚专 驻讬专讜砖 砖讛住讻讬诐 讘讚注转讜 讚诪诇讗讱 谞砖讗讜 讜注讘专 注诇 诪拽讜诐 讜讻讜' 诪讬讚 拽驻爪讛 诇讜 讜讘讗 诇讛专 讛诪讜专讬讛 砖讞专谉 谞注拽专 讜讘讗 诇讜 谞诪爪讗 砖讛专 讛诪讜专讬讛 专讞讜拽 诪诪谞讜 讜注转讛 讘讗 诇讜 讜讝"砖 专砖"讬 讻讗讚诐 讜讻讜' 谞诪爪讗 砖讛专 讛诪讜专讬讛 讘讗 诇讜 诇驻谞讬讜 诇讗 诪讗讞讜专讬讜 讝讛讜 转讜专祝 讚讘专讬 讛讙讚讜诇 讛谞讝讻专:


讻转讬讘 讜讬拽讞 诪讗讘谞讬 讛诪拽讜诐 讜讻转讬讘 讜讬拽讞 讗转 讛讗讘谉 讜讻讜'. 讻转讘讜 讛转讜住' 诇驻讬 驻砖讜讟讜 诇拽讞 讗讘谉 讗讞讚 诪讗讘谞讬 讛诪拽讜诐. 砖诪注转讬 诪专讘 讗砖讻谞讝讬 讚诪诇讘讚 讚讻诇诐 讛讬讜 转诪讛讬"诐 注诇 讚讘专讬 讛转讜住' 诪讗讬 讘注讜 讛讻讗 讘驻砖讟讬讛 讚拽专讗 注讜讚 爪专讬讱 诇讛讘讬谉 诪"砖 转谞讗 讜讻诇谉 谞讘诇注讜 讜注讜讚 爪专讬讱 诇讚注转 诪专讬讘转 讛讗讘谞讬诐 讜诇诪讛 讛拽讘"讛 注砖讛 谞住 讘砖讘讬诇 讛讗讘谞讬诐 讜驻讬专砖 讛专讘 讛谞讝讻专 讻讬 讘住驻专 讝讬转 专注谞谉 诪拽砖讛 注诪"砖 讜讬拽讞 讗转 讛讗讘谉 讗讘谉 讛砖转讬讛 砖讛拽专讬讘讜 注诇讬讛 讗讘专讛诐 讜讬爪讞拽 讚讗讬讱 谞讛谞讛 诪诪谞讛 讜转讬专抓 讛专讘 讚诇砖讻讬讘讛 讛讜讬 砖诇讗 讻讚专讱 讛谞讗转谉 讜讬"诪 砖诇讛爪讬诇 注爪诪讜 注砖讛 讻诪"砖 注砖讗谉 讻诪讬谉 诪专讝讘 诇讛谞爪诇 诪讞讬讜转 讜拽砖讛 讚讛专讬 讛讬讜 讗讘谞讬诐 讗讞专讬诐 注讻"讚 讜拽讜砖讬讬转讜 注爪诪讛 拽砖讛 注诇 转讬专讜爪讜 讚讛讙诐 讚讛讬讛 砖诇讗 讻讚专讱 讛谞讗转讛 诪"诪 诪讗讞专 砖讛讬讜 讛专讘讛 讗讘谞讬诐 诪讬 讛讻谞讬住讜 讘讝讛 讗讱 讬"诇 讚讚讘专 砖谞注砖讛 讘讜 诪爪讜讛 讬注砖讛 讘讜 诪爪讜讛 讗讞专转 讻诪"砖 讘讻诪讛 讚讜讻转讬. 讜讝讛 讛讬讛 诪讞诇讜拽转 讛讗讘谞讬诐 讛讗讘谉 讛拽讚讜砖讛 讝讗转 讗讜诪专转 注诇讬 讬谞讬讞 爪讚讬拽 专讗砖讜 讚砖诇讗 讻讚专讱 讛谞讗转谉 砖专讬 讜诪讗讞专 砖谞注砖讛 讘讛 诪爪讜讛 讬注砖讛 诪爪讜转 讗讞专讜转. 讜讗讘谞讬诐 讗讞专讜转 讛讬讜 讗讜诪专讜转 讚诪讗讞专 砖讬砖 砖诐 讗讘谞讬诐 讗讞专讬诐 讗讬谞讜 谞讻讜谉 诇注砖讜转 讻谉 讻讬 拽讚砖 讛讬讗 讜讬注拽讘 讗注"讛 注爪诪讜 讛讬讛 诪住讜驻拽 讜讝"砖 讜讬拽讞 讗转 讛讗讘谉 讘讛讗 讛讬讚讬注讛 砖讛讬讗 讗讘谉 砖讛拽专讬讘讜 注诇讬讛 讜讻转讬讘 诪讗讘谞讬 讜驻砖讟讬讛 讚拽专讗 讻诪"砖 讛转讜住' 砖诇拽讞 讗讘谉 诪讗讘谞讬 讛诪拽讜诐 讜讗"讻 讛讬讜 砖讗专 讗讘谞讬诐 讜讗讬讱 谞砖转诪砖 讘拽讚砖 诇讝"讗 砖讛讬讜 诪专讬讘讜转 讘讟注谞讜转 讗诇讜 转谞讗 讜讻诇谉 谞讘诇注讜 讘注转 讛讛讬讗 诇讗驻讜拽讬 诪讛转谞讞讜诪讗 讚拽讗诪专 砖讘讝诪谉 砖专讗讛 讛诪诇讗讻讬诐 谞讘诇注讜 讜讬讛讬 诇谞住 诪驻谞讬 砖讙诐 讬注拽讘 讗注"讛 讛讬讛 诪住转驻拽 讻讬爪讚 讬注砖讛 讜讚讜拽 讛讟讘:


讗诇讗 讗讞转 讗讜诪专转 拽讚讜砖 讜讗讞转 讗讜诪专转 拽讚讜砖 拽讚讜砖 讜讻讜'. 讛拽砖讛 讛专讘 讙讚讜诇 讘讚讜专讜 诪讛专讞"讗 讘住驻专 讬砖专砖 讬注拽讘 诪砖诐 讛专讘 讛诪驻讜专住诐 诪讛专"砖 讗诇讙讗讝讬 讘住驻专 讝讛讘 砖讬讘讛 讚诪讗讞专 讚诇讗 拽砖讬讗 诇讬讛 讗诇讗 诪讻转 砖诇讬砖讬转 讗诪讗讬 讛讜爪专讱 诇讜诪专 讚讻转 砖谞讬讛 讗讜诪专转 讘' 驻注诪讬诐 讜转讬专抓 讛专讘 讛谞讝讻专 讚讗"讛 诇诪讛 驻诇讙讬谞讛讜 讛讜诇"诇 讘' 讗讜诪专讜转 拽讚讜砖 讜讚讞讛 讚讘专讬讜 讚讘专讬砖讗 讛讜"诇 诇讛拽砖讜转 讻谉 讘诪讬诪专转 专讘 注讻"讚 讜讗讬 诪讛讗 诇讗 讗讬专讬讗 讚讛诪拽砖谉 讚驻专讬讱 诇讬讛 诪讛讘专讬转讗 诇讗 讞砖 诇讚拽讚拽 讗讱 讛转专爪谉 讚讗转讗 诇转专讜爪讬 诪讬诇转讬讛 讚专讘 讻讬驻讬 转诇讬 诇讛 讜诪转专爪' 讛讬讗 砖驻讬专 诪讘诇讬 讛砖讗讬专 砖讜诐 讚拽讚讜拽 讘讚讘专讬讜. 诪讬讛讜 讛讗 讗讬讻讗 诇讚讬讜拽讬 注诇 讛专讘 讝讛讘 砖讬讘讛 诪讗讬 拽"诇 诇诪讛 驻诇讙讬谞讛讜 讛诇讗 诇讗 诪爪讬 诇诪转谞讬 砖转讬讛谉 讗讜诪专讜转 拽讚讜砖 讚诪砖诪注 讚讘讘转 讗讞转 讗讜诪专讜转 讛砖转讬 讻转讜转 讜讝讛 讗讬谞讜 讚讘讝讛 讗讞专 讝讛 讗讜诪专讜转. 讜诇注讬拽专 讛拽讜砖讬讗 讗驻砖专 讚讘注讬 诇转专讜爪讬 诪讬诪专转 专讘 讚讘讻诇 讛讞诇讜拽讛 谞拽讟 讛讞讬讚讜砖 砖讗讜诪专转 讜讛讻讬 拽讗诪专 讻转 讗讞转 讗讜诪专转 拽讚讜砖 讜讻转 砖谞讬讛 讗讜诪专转 拽讚讜砖 诪诇讘讚 砖讗讜诪专转 拽讚讜砖 讻讞讘讬专转讛 讛拽讜讚诪转 讜讻转 砖诇讬砖讬转 讗讜诪专转 拽讚讜砖 讛' 诪诇讘讚 砖讗讜诪专转 讘"驻 拽讚讜砖 砖讗诪专讜 讛砖转讬 讻转讜转 讜讘讝讛 讚讬讬拽讬 讚讘专讬 专讘 讜讗讬谉 爪专讬讱 诇讛讙讬讛诐 讜诇讛讻讬 谞拽讟 讛砖谞讬讛 讗讜诪专转 拽讚讜砖 拽讚讜砖 讜讚讜拽:





砖注专讬 转讜专转 讘讘诇

(爪讗 专注"讘) 讗"专 注拽讬讘讗 砖讗诇转讬 讜讻讜' 讜讛诇讗 诇讻诇 讛注讜诇诐 讝专讞讛 讗"专 讬爪讞拽 讜讻讜'.鈥斪∽炞� 讻讗谉 讜诇讗 讛讜讚讬注讜 诪讛 砖讛砖讬讘讜 诇专"注 专"讙 讜专' 讬讛讜砖注. 讜讻转讘 讛专讘 住讛"讚 讘讛拽讚诪转讜, 砖讘住驻专 砖谞讜转 讞讬讬诐 驻' 讜讬爪讗 谞讚讞拽 讘讝讛, 讜讛讜讗 转讬专抓 砖讚专讱 讛转诇诪讜讚 诇砖诇讘 讘转讜讱 讚讘专讬 讛专讗砖讜谞讬诐 讚讘专讬 讛讗讞专讜谞讬诐, 砖讛讬讜 诪驻讜专住诪讬诐 讘讬诪讬讛诐, 讜讗讬谉 爪讜专讱 诇讘讗专 砖讛专讗砖讜谞讬诐 讗诪专讜 住转诐, 讻讬 诇讗 讬讚注讜 讗转 讗砖专 讬讗诪专讜 讛讗讞专讜谞讬诐 诇讛诐. 讜注讬' 诪"砖 诇拽诪谉 拽讬 注"讗 讜讘"讘 讻讙 讗.

